KERESZTÉNY MAGVETŐ. 


XXX. évf. Julius Augustus. 1895 4-ik füzet. 


Petőfi vallásos eszméi, 


Plató, az ó-kor legnagyobb bölcse a költőt könnyü, szárnyas 
és szent lénynek nevezte, a kit megszenteltek az istenek. Az ő kitünő 
költeményeik nem emberek találmányai, hanem istenek ajándékai; 
azért nem is lehet senki kitünő költő, hacsak isteni ihletés el nem 
ragadja. (Plato. De republ. Lib. 2.) 

Cicero szerént:— A nagy és a tudós férfiaktól ugy tudjuk, hogy 
a többi dolog tanulmány, szabály, oktatáson alapszik; a költőt pedig 
a, természet teszi nagygyá, lelki ereje által emelkedik magasra s mint- 
egy isteni szellem ihleti. Maga IEnnius jogosan illeti a szent czim- 
mel a költőket, mert mintegy isteni ajándék gyanánt adatnak az 
emberiségnek. Legyen tehát emberséges birák! szent előttetek a költő 
neve, melyet még az oktalan nép sem sértett meg soha! 

Sziklák, sivatagok visszhangozzák a szavat, a dalra a legiszo- 
nyubb állatok is megállapodnak és meghunyászkodnak ; csak mi ne 
induljunk meg a költő szavára, a kik nemes tanulmányokkal foglal- 
kozunk? Homerost a Colophoniak polgártársuaknak mondják, a Chio- 
siak sajátjoknak nevezik, a Salamisiak hasonló igénynyel lépnek fel 
mellette, a Smyrnaiak honfitársuknak tartják s emlékére szobrot is 
emeltek; ezeken kivűl még sokan vetélkednek és vitatkoznak Ho- 
meros dicsőségeért.!) 

Hadd idézzem egyik nagy költőnk felfogását is a költőkről: 


,Jár a költő, mint Illyés tűz-szekérben, 


Fent, fent... honnan mindenki más leszédül ! 
Repültjében aláesik palástja, 
S mosoly köny lesz, — jóslat szól énekéből. 


Legyen a föld, kincs, fény tiétek! ő nem 
Lehetne boldog s gazdagabb vele! 
Nélküle bus a föld, szegény az élet . . . 


Szenteltessék meg tőletek neve !" 
(Tompa M. , Lant és Korona" czimü versében.) 


1) Cicero: Pro A. Licinio Archia Poeta orat. Caput. VIII. 


Keresztény Magvető, 14 

Gyulai Pál szerént a költészet az emberiség közkimcse. Petőfi 
szerént lángoszlopa költő, hogy a népet vezesse Kanaán felé. Vagy 
az istenség szent levele, melybe örök igazságait irja meg, s aztán 
kegyelméből leküldi a gyarló emberekhez. (A magyar politikusokban. 
öldkelo 1) 

A nagy költő a nemzetek legnagyobb vagyona. Vajjon meg 
lehetne-e pénzben becsülni Petőfi szellemi termékeit s volna-e a 
világon kincs, a miért a magyar nemzet odaadná Vörösmarty Szózatát.? 

A költők az igazság apostolai, a népek vezérei, tanitót. 

A nagyszerü épületeknek az alapja is nagy és mélyen le van 
ásva a föld szinétől. A nagy és nemes életü emberek tettei 15 mé- 
lyen gyökereznek szivük belsejében. 

Nagy iró nem lehet senki nagy hit nélkül. Olyan szépen mondja 
Renan E. 5Az ember jobb pillanataiban a legvallásosabb. Ez akkor 
van, a mikor jó, a mikor látja, hogy az erény összhangzik az örök 
renddel, a mikor a dolgokat érdektelenül szemléli, a mikor a halált 
képtelennek találja. Hogyan ne lehessen feltenni, hogy az ily pilla- 
natok azok, melyekben az ember látja a jobbat? Az ember akkor 
van leginkább az igazságban, a mikor legvallásosabb. Ha az ember 
jó, onnan van mindedek felett, hogy ő vallásos" .1) 


Nagy iróink életét, műveit figyelemmel olvasva átlátjuk, hogy 
az az erő, a mely őket a nagyszerü művek létrehozására ösztönzi, az 
isteni ihletés. Műveikből, verseikből saját lelküket, életüket, jelle- 
müket ismerhetjük meg. 


A költők eszméket szolgálnak, eszmékért élnek, ők az emberi- 
ség haladásának, a nemzetek boldogitásának a zászlóvivői. S az em- 
beriség eme szellemóriásai kebelükbe hordozták a vallásos eszméket. 


A magyar nemzet a vallásos eszmék iránt mindig fogékony 
volt. Legkiválóbb képviselői a magyar nemzeti szellemnek bizonyságot 
tesznek hitükről magasztos műveikben. 

Ezt látjuk Petőfi költészetében is 


A világegyetem létrehozója, minden dolog kezdete és vége, a 
legvégső okozatnak az oka, az öntudatos erő, a  főbölcseség, a leg- 


nagyobb szeretet az, a kit mi Istenünknek, a Jézus által mennyei 
Atyánknak nevezünk. 


Az Istenség eszméje kimagyarázhatatlan, de jelenléte érezhető 
a természetben, az ember kebelében. 


1) Ker. Magv. XXVIII. é. f. 42. 1. 

Az ember egyéni hite és az a hit, a melyben neveltetett, rit- 
kán egyeznek meg egymással. Petőfi, e kíváló nagy szellem, művében 
is érzik nehány helyen a katekizmus hatása. De azért egyéni hite 
tisztán kimutatható művei alapján. 

Az Istent egyetlen egynek hitte és érezte. 

Egy napja van csak az égnek 
Egy holdja van csak az éjnek 


Egy isten van a világon 
(Ha szavaid megfontolom. 271 1.1) 


Hát hiszen vártunk is egyre keservesen 
Meg is tette volna hiszem az egy istent. 
(János. vitéz 17. 1.) 


Egy Isten őrzi a magyar nemzetet. 
(A magyarok istene 383. ].) 
Ezzel szemben csak a , Fekete piros dal" czimű versébe nevezi 
háromnak az Istent. Mintha mind a három Isten nem gondolna 
mással csak mi velünk. (390. 1.) Azonban e mellett az ulóbbi mel- 
lett a három első idézet hathatósan meggyőz, hogy az ő egyéni hite 
az Istent egyetlen egynek hitte, mint a napot az égen, a holdat az 
éjben. I 
Az ő istensége a szabadság. (Csárda romjai. 238 Il. és A sza- 
badsághoz 382. Il.) vagy tűzoszlop, a ki a magyar nemzetet átvezeti 
az ellenségen. (Vesztett csaták 419. 1.) 
Az ő szemében az egy Isten személyes lény. 
Kinek valója fény, 
Kinek szeméből minden szikra egy nap 
Mint földek s holdak forganak körül. 
(Apostol 79. 1.) 
Ez a felfogás megegyezik a deus (isten) név gyökérszavának 
a jelentésével, a mely a szankszritban fényt, világosságot jelent. 
Legtöbb nép kezdetben a napot imádta isten gyanánt, a fénylő 
eget, a világosságot. 
Szerinte az isten ezerszemü (Apostol 83. I.) a mivel az ő min- 
dentudóságát akarja kifejezni. 
Az Isten is haragszik, de nem sokáig, mosolyog és mosolya a 
szivárvány. (Erdei lak. 208. 1.) A sok bánat után jutalmat ad. (K. 
Vilmoshoz 123. I.) 


Az Isten, a ki mindent lát, a kinek mosolya a szivárvány, hom- 


1 Az idézéseknél Petőfi összes költ. második népies kiadását 1891. 
Budapest, használtuk. Idézzük a vers czimét és a könyv lapszámát, 

loka az alföld rózsája, (Petőfi vegyes művei. III. köt. 55. I.) őrködik 
az igazság felett. (Bolond Istók 68. Il.) 
Az ő utai végére mehetetlenek. 
, Az isten tudja mit cselekszik 
Magas tervébe nem lát a vak ember 
S kérdőre vonnunk őtet nem szabad. 
Rákülde a tengerre engem 
Lelkembe tette az iránytűt : 
A merre az vezet, megyek." 
(Apostol 78. 1) 
E soraiból az is kitünik, hogy az ember lelkében levő isteni 
szikra vagy szent lélek az, ami az embert a szépre, a jóra, az igazra 
nemesre ihleti 
Szerinte is a szent lélek nem valamely személyes lény, hanem 
az emberben levő nemes érzet, a mely mindenkinek javát akarja s 
minden emberi lény boldogságán munkál. 
Az istenség munkája a nagy világ. 
, Imádlak Isten, most tudom, ki vagy 
Sokszor hallottam és sokszor kimondtam, 
De nem értettem nevedet. 
A nagy természet magyarázta meg 
Hatalmadat, jóságodat . . . 
Dicsértessél, dicsértessél örökre ! 
Imádlak Isten! Most tudom ki vagy." 
(Apostol 91. 1.) 
A nagy természet rámutat szerzőjének végtelenségére, jóságára. 
A költő szeme is meglátja Istent a nagy természetben, máskor me 
59 ; 
keresi s miután ott nem találta meg, habár megbámulta a nagy 
o) v 
természetet 
. . , ,Hol keressem 
A nagy mestert, ki mindezt alkotá? 


Oh hol vagy isten? Hadd keresselek föl 
Hadd térdeljek le, hadd imádjalak !" 


Miután sehol meg nem találta, habár elméje bejárta minden 
vidékét a bölcselkedésnek, végre megtalálja a lány szivében, a ki őt 
megszerette. (Válasz kedvesem levelére :313. 1.) Kétségtelen, hogy 
minden bizonyiték között, a mely az istenség bebizonyitására föl- 
hozható, a legmeggyőzőbb bizonyiték a szellem létezéséből meritett 
bizonyiték. S ez leginkább szembetünő, mikor két lélek egymás 
javán, boldogságán, örömén, békéjén munkálkodik. Erre nem emel- 
kedhetik más, csak az öntudattal biró lény, az ember, a kiben az 
istenség szikrája lakozik, 


ege 

Legszentebbnek tartja az isten nevét. 
(A honvéd 429 I.) 

Minden nagyságnak alapja a hit egy magasabb, felsőbb lény- 
ben. Minden nagy lélek látja, érzi az Istent, a ki őt nagy tettek 
véghezvitelére buzdítja. 

, Én átvonultában láttam az Istent és hátulról, mint Mózes — 
kiált Linne — láttam őt s bámulat, csodálattól megnémultam. Én 
lépteiből néhány nyomot tudtam felfedezni a teremtés műveiben ; és 
műveiben még a legcsekélyebbekben, még azokban is, melyek sem- 
minek sem látszanak, oh mily erő mily bölcseség, mily kimagya- 
rázhatlan tökély van!e?) 

Petőfi, a kire az istenség oly pazarul szórta szellemi kincseit, 
pazarul, mint Shakespeare-re, a kit annyira bámult és istenitett, a 
mint kimutattam, nagy tisztelettel és bámulattal viseltetett az isten- 
ség Iránt. 

Nem sülyed az emberiség (253. I.) czimü versében mégis azt 
mondja, hogy a gonosz emberiség zabolázására találták ki az eget, 
isteneket, poklot és ördögöket. Ilyent ez a nagy költő is csak egy 
elkeseredett perczben irhatott. De ez az eszme nem uj és már a 
sophisták hirdették azt a fölforgató tant, hogy a vallás a törvény- 
hozók találmánya. Kritias egyik verse igy szól: Volt idő, midőn az 
emberi élet, a vadállatéhoz hasonlóan, törvények nélkül szükölködött 
s az erőszaknak volt alávetve. A jókat még nem jutalmazta a be- 
csület és fenyitések még nem ijesztették a rosszakat. Majd törvénye- 
ket alkottak az emberek, hogy az igazság érvényre jusson, az igaz- 
ságtalanság pedig megbűnhődjék; és azóta büntetés követi a bűnt. 
De mivel az emberek titokban követtek el oly cselekedeteket, minő- 
ket a törvény tiltott, akadt egy ügyes és okos ember, ki a romlott 
halandók elrémitésére az istenséget eszelte ki . . . hazugság alá rejtve 
az igazságot... Igy történt, hogy egy okos ember el tudta hitetni 
az emberekkel, hogy léteznek istenek.?) 

A történelem tanítása szerént minden népnek volt vallása. A 
biplia szavaival élve, csak a bolond mondja szivében, hogy nincs Isten. 

A Krisztusról szóió nézete megegyezik az evangelikus egyház 
tanitásával. Egyik versében segítségül hivja a Jézust. (A táblabiró 
118. I) a másikban istenembernek tartja. (Megteremtéd lelkem uj 


1) Nicolas Ágoston ,A ker. bölcsészet tanulmányozása." Ford. Majer K. 


Pest, 1870. 84 1.) 
2) Paul Janet ,A politikai tud. történele", ford. Lőrincz Béla, Budapest. 


1891. 113. I.) 


198 PETŐFI VALLÁSOS ESZMÉT. 


világát 228. I.) Szüleinek megigéri, hogy aranyszegélyzetü imádságos 
könyvet veszen számukra, ha gazdag lesz, a melybe Krisztus urunk 
képe lesz metszve. (Szülőimhez 182. 1.) 
Azt a nagy igazságot is kimondja, hogy minden megváltó sorsa 

megfeszittetés. (Apostol 169 I.) 

, Kereszt jutalma a fáradságoknak 

Mindenfelé keresztet osztogatrak. 

Aranykeresztet tűznek a fejedelmek 

Jobbágyaik mellére ; a. földművesnek 

Oszt a természet buzakereszteket; 

Fakereszt illet, megváltók, titeket !" 

(Kereszt. 256. 1.) 


Itt azt fejezi ki, a mit már Plátó megmondott és a történelem 
igazol, hogy a ki jó akar lenni a rosszak között, bizonyos lehet 
benne, hogy áldozatuk lesz.) 

A szent lélekről, vagyis az emberi lélekről felfogása magasztos, 
szép. A szent lelket nem tartja a szent háromság egyik személyének, 
annál kevésbé istennek, azt elismeri, hogy a szellem örök (Vajda 
Hunyadon 424. I.) s az ember lelke a fiában él. (Fiam születésére 
419. I.) Egy versében azt mondja, hogy a költőnek szükséges, hogy 
lelke legyen. (Egy kritikushoz 455. I.) 

A materialisták szerént a lélek az anyag működése s a test 
elenyésztével a lélek működése is megszűnik. 

Ha ez igaz lenne, akkor a nagy szellemek, nagy lelkek műkö- 
dése, műveik, melyekre szellemük bélyegét rálehelték, nem hatnának 
senkire. 

Petőfi a test és lélek közti kapcsolatra csak rá mutat s kérdi, 

Szeretője-e vajon a testnek a lélek? 

5 mint szeretőkhöz illik, együtt enyésznek ? 
Vagy a lélek a testnek csak barátja? 

5 ugy tesz mint rendesen a barát: 
Elhordja magát, 

Midőn amazt pusztulni látja? 


(Szeretője-e 254. I.) 


A nagy lelkeket az isteni gondviselés az égből küldötte e földre, 
hogy itt érleljék az emberiséget nagy eyeőae felé, mely nem más, 
mint a boldogság. (Apostol 92. 1.) 

5 a nagy lelkek sajátja, hogy őket a világ nem érti meg. (Kik 
a föld alacsony porából 254. I.) 


1) Paul J. A pol. tud. tört. 5 1. 

Ez a nagy szellem, a kinek élete is volt olyan szép, mint a 
milyen szépek versei, a bűnt rémségesnek mondja. (Apostol 38. 1.) 
A bűnt biborban látja álmaiban, a kinek tiprott erény lábai 
zsámolya (Álmaim 242. I.) 
5 felveti a nagy kérdést, hogy : 
,. Ki fogja vajon megfejteni 
E rejtélyt : 
Az emberiségnek könnyei 
Lemoshatnák-e az emberiségnek szennyét ?" 


(Ki fogja vajon megfejteni 254. I.) 

Egy elkeseredett perczében azt dalolja : 

, Láttam a jónak örökös bukását 
S a rossznak örök diadalmait." 
(Mért vagyok én még a világon 248. I.) 

De még is határtalan reménye, hogy két nemzet lesz a föld, 
a jók s a rosszak nemzete. Egymással szembe állanak s győzni fog 
a jó, a mely a földön mindig vesztett. Ekkor a menny a földre fog 
költözni s az élet örök idvesség lesz. (Az itélet 312. I.) 

A jóságot pedig, mely a bűnnek ellentéte, a lélek virágának 
nevezi. (Az árva leány 302. Il.) 

Legtöbbet foglalkozik a jövő élet, a feltámadás, a halhatatlan- 
ság eszméjével. — Ő, a ki életében elhintette a halhatatlanság mag- 
vait s müveivel biztosította magának az örökéletet, határozottan ki- 
fejezi , Jövendőlés" czimü versében, hogy: 

, Takarjon bár a szemfödél : 
Dicső neve költő fiadnak, 
Anyám, soká, örökkön él." 

A költőt, ha kora nem is érti meg, világosabban látó századok 
föltámadását meg fogják ünnepelni. (Egressy Gáborhoz. 171. l].) 

Lelkét olyannak tartja, mint Ilyés próféta, a mely a mennybe 
száll a dicsőség lángszekerén. (Arczképemmel 235. Il.) 

Az istenországát a Jézus példázatai szerint az emberi sziv- 
ben kell keresnünk. Itt van az alapja, itt fejlődik, itt növekedik ha- 
talmassá, nagygyá, mint egy élőfa, ha minden rossz indulatot kiir- 
tunk belőle. f 

A héber mondák és a héber próféták tanitásai alapján kifej- 
lődött a külső mennyországról szóló keresztény felfogás a jövő 
életről. 

Valóban nagyon sok érv szól a mellett, hogy lenni kell egy 
szebb, dicsőbb életnek. 

Petőfi lángszelleme is a mennyország eszméjével sokat foglal- 
kozott. 
Kérdi, hogy vajon van-e ott élet (Apostol 38. I.) Van-e élet a 
halál után. (Dinom -dánom.) 
Találkozik a mennyben azzal a lélekkel az ember, a kit e 
földön szeretett? (Hová levél 191 1. és Mulatság közben 201. I.) 
Vajon hol lehet az a más világ? (Szép napkeletnek 347. I.) 
A más világot sötétnek tartja. (Az év végén 420 I.) 
A mennyországot fenn képzeli ő is a csillagokon. (A csillagos 
ég 335. I. és Tündérálom 47. 1.) 
Olyan messze van az ég, (menny) hogy onnan porszemnek lát- 
szik a nagy földteke. (Salgó 35. 1) 
Máskor a mennyországot kedvesi szemében találja fel. (A varró 
leány 208. 1.) De ez a mondása inkább egy költői kép (hyperbole.) 
A mennyországról való hitét leghathatósabban hirdeti ,E gazdag 
ur" czimü verse, melyben elmondja. hogy a gazdag a szegényt most 
lenézi, a mennyben megfordítva lesz, a szegény néz "le a magasból, 
a mennyből, a mikor a gazdag a pokolban lesz. 
Egészen a Jézus példázata a gazdagról és Lázárról. 
Lehetetlennek tartja, hogy a balál után a jók és a rosszak, 
Sokrates és az ő hóhéra egy helyre mentek volna. (Az ember ugyan 
hová lesz 254. 1.) 
A lélekvándorlást is hirdeti egyik költeményében. 
, Halhatatlan a lélek, hiszem, 
De más világba nem megy át, 
Csak itt lenn a földön marad 
A földön él és vándorol, 
Többek közt én emlékezem, 
Rómában Cassius valék, 
Helvecziában Tell Vilmos, 


Párisban Desmoulins Kamill. . . . 
Itt is leszek tán valami " 


(Halhatatlan a lélek 278 1.) 

Alig nehány helyen a poklot is emlegeti s arról azt hirdeti, 
hogy a pokol lenn van a föld belsejében, honnan a szellem égbe 
száll, ha büntetését átszenvedé. (Tündérálom 46. 1. E gazdag ur 256. 
I. Bányában 306. I.) Egészen katholikus dogma. 

Az utolsó itéletet is hirdeti, mikor a megholtakat a trombita- 
szó kelti fel (János vitéz 10. I.) s égni fog az isten világa. (Szécsi 
Mária 73. 1.) (Apostol 105.1.) A ki rosszat teszen, azt az isten meg- 
számoltatja. (Panyó Panni 317. 1. és Nincs jogom, hogy ssal 

Az itéletkor a jó és a rossz összekapnak s győzni fog a jó s menny- 
ország lesz a földön. (Az itélet 312. 1.) 
Istentagadásnak tartja a kétségbeesést, az öngyilkosságot : 
,Mert van a világnak atyja, 
Van egy hü gondviselője 
Minden ember megláthatja 
A ki el nem fordul tőle." 
(Bolond Istók 66. 1.) 

A halált áldásnak tartja, a hol elfeledjük, hogy szenvedtünk ezen 
a földön. (Bolond Istók. 66. 1.) Máskor meg egy nagy kérdésjelnek, 
a mire senki sem tudott megfelelni. (Dinom-dánom 132. 1.) De ha- 
bár béke van a sirban, még is többet ér a halálnál az élet, mert az 
életben öröm is van. (Hattyudalféle 161. 1.) 

Az az ohaja, hogy halála után égessék el a szivét, mintsem 
olyan sziv porával vegyüljön össze, a kit magasabb indulat sohasem 
hevitett föl. (Szivem 340. 1.) 

És itt a hullaégetésről mondja el pár sorban nézetét, a mi 
még későre fog megvalósulni, mert az emberiség nehezen halad az 
egyetemes müvelődés országa felé. A régi megcsontosodott szokásait, 
nézeteit, hitét nehezen hagyja el 

Ha az Isten igazságos, ugy egyik embert ugy szereti, mint 
a másikat, mert mindenkit egyformának teremtett és nincs joga 
egyiknek verni a másikat. (Apostol 89 1.) 

Az ember, a kit Isten saját képére teremteit s a kinek em- 
beri méltóságára kellene, hogy emelkedjék, a kinek a napba kéne 
néznie, a porba néz és a csuszás-mászást tanulja el a föld férgeitől, 
csak a nagy lelkek küzdenek a szabadságért s a Dpagy lelkek nem 
hajolnak meg soha (Apostol 92—93. I.) 

Kimondja a valódi Krisztusi elvet, hogy közülünk senki sem 
élhet önmagának, hogy az ember annyiban ember, a mennyiben 
mások javán, boldogságán munkál, fárad. 

, Nyugodjál meg sorsodban jó fiu, 
Viseld békén a r deg életet 
Tégy másokat boldoggá, ha lehet, 
S maradj magad boldog:alan. 
Légy föld, a mely gabnát terem, 
Hogy mások learassák; 
Légy lámpa, mely mig másoknak világit, 
Tulajdon életét fogyasztja GJ 
(Apostol 94. 1.) 


Az ember vagy nyalja a más talpát, vagy a magáét mással 

nyalatja. (A világ és én 201 1.) A világon annyi a gazember, hogy 
fa sincs annyi, a mire a gazembereket felköthetnék. Ha minden 
gazember esőcsepplenne, negyven nap és negyven éjjel folytonosan 
hullhatna a gazember-esőcseppből az eső. (Hogy van, hogy azt a sok 
gazembert 240. 1.) 

Máskor ismét kérdi, hogy az emberiség fején hány hajszál van 
és hány gonoszság szivében? (Hány csepp van 253. I.) 

A föld végre kihül, mert a beletemetett jéghideg szivek meg-. 
fagyasztják. (Mivé lesz a föld? 251. 1.) 

Vajjon az emberiség könnyei lemoshatnák-e az emberiségnek 
szennyjét? (Ki fogja megfejteni 254 l.) 

Máskor meg azt énekli az emberről, hogy nincsen szive, csak 
zsebe s ha ez nincs tele, rut a világ az ember előtt. (Világgyülö- 
let 263. 1.) 

Felemlitem még, hogy képeit, hasonlatait sokszor veszi a bib- 
liából. 

A mint kimutatni igyekeztem, Petőfi, a magyar költők legna- 
gyobbika, vallásos érzéstől volt áthatva. E nélkül nagy költő nem is 
lehet senki. 

Az emberről való sötét nézetét enyhiti a nagy lelkekről való 
magasztos felfogása. 

Az ember kiváló jellemvonásait tünteti elénk a lángszellem 
élete, költészete, munkája és működése. 

A magyar faj erénye és hibái felismerhetők nagy költőink mü- 
veiből. Legnagyobb szellemeink egyike, a magyar faj büszkesége 
Petőfi Sándor. 

A fenn elmondottakból kitünik, hogy a legnagyobb eszmékről, 
melyeket a vallás hint az emberek kebelébe, Petőfi miként gondol- 
kozott. Korunkban, midőn a liberális eszmék terjedésével sokan 
magát a vallást látják megtámadva, minden esetre nem hálátlan dolog 
kimutatnunk, hogy a nagy emberek müveiben is a vallásos eszmék, mint 
fényes aranyfonal, miként vonulnak át s a nagy szellem műüveinek 
értékét miként teszik ragyogóvá. 

Petőfi müveiben a. legszebb gyöngyök azok, a melyeket Isten- 
ről, az emberi lélekről, a "megváltókról, az erényről mond. A vallá- 
sosság legszebb jellemvonása az egyes embernek, a nemzetnek és 
alapja a költészetnek. Minden nemzet irodalmában a vallásos költé- 
szet megelőzte a világi költészetet, De a vallást a költészetből ki- 
irtani soha sem lehetett és nem is lehet ez czélja a költészetnek 
soha, Hisz czélja mind a kettőnek ugyanaz, a szép megkedveltetése, 

csakhogy a vallás ennél is tovább megy, a jót és az igazat is czélja 
a szép mellett megszerettetni és gyakoroltatni. 

A költő nevének fényt ad, mint az egyes embernek erőt, a val- 
lásos hit. 

A nagy elme magasztos eszmék hatása alatt hat, alkot, gya- 
rapit. Petőfi költészetét is a vallásos eszmék áthatották, mint a ta- 
vaszi napfény áthatja a bérczeket, völgyeket és halmokat. 

Az egyes ember hittel, vallásossággal nagyjdolgokat kivihet, de 
a nemzetek felvirágzásának is a vallásosság az alapja. 

A költészetnek pedig feltétele a vallásosság. Ez a szárny, mely 
a költőt a magasztos eszmék birodalmába röpiti. A magyar nemzet 
legvilágibb költője magasztos müveit is a legszebb vallásos eszmék 
hatják át. 

Dézsi Minány. 


Buddha és Jézus. 


Mi az ember főczélja? ez a kérdés mindig foglalkoztatta az 
embereket. Mi a legföbb jó? (summum bonum, To zaAov.) Mi az em- 
berre nézve jó, tökéletes és szép? Jézus így tette föl e kérdést: 
, Mi az Istennek első parancsolatja?" Föltevén, hogy az ember az 
istenségnek legteljesebb kifolyása, legszebb képe s így a tökéletes 
szeretetnek, "hitnek, ismeretnek és hatalomnak gyermeke, Jézus így 
fejezte ki a ro xxAov-t: Rendeltetésed, lételed  czélja: szeretni, 
hinni, törekedni és közeledni az Istenhez, az egyedül tökéletes lény- 
hez; inkább és inkább osztozni örömében, dícsőségében és bölcse- 
ségében. Nem csak egy, de három tanu — Máté, Márk, Lukács — 
bíztosít, hogy Jézus így fejezte ki a summum bonumot, hozzátevén, 
hogy Isten a legszentebb és legfelségesebb lény. Térj hozzá, oh 
Izrael, teljes sziveddel (szeretet és öröm), teljes lelkeddel (hit és re- 
mény), teljes elméddel (értelem és gondolat), és teljes erőddel (munka 
és hatalom). Ez az első tennivaló az emberre nézve a Jézus szerint. 
Azonosítsa magát az örök szerető, legszentehb, legbölcsebb és minden- 
ható lénynyel, azaz legyen őszintén szerető, hívő, gondolkozó és mun- 
kás, s embertársait 15 igyekezzék ide emelni. , Ez az első parancsolat. 
Ennél nagyobb egy sincsen." Igy igazság, példás élet, egyenesség, 
tisztesség, folytonos haladás a tökéletesség felé, embert emberhez, s 


mindnyájunkat Istenhez kötve igaz rokonsággal — ez volt és ez a 
Jézus vallása. Ennek ellentéte, a mi ellenő küzdött —a , bűn". 


Szerinte a summum malum (a legfőbb rosz) ez igazságnak ellent- 
állásban áll. A damnum (veszteség, kárvallás) annyi, mint az 
ember visszafelé fejlődése a folytonos haladás helyett. Az emberre 
nézve sincsen más törvény, mint hogy minden élet növekedés. 
Isten mindent azért teremtett, hogy növekedjék; de mindenek fö- 
lött leginkább azért teremtette az embert. De ha ő akar — igen, ha 
akar — megállhat a növekedésben, sőt visszafelé is fejlődhetik. Ha- 
szon vagy veszteség. Tehetségeinek elhanyagolása vagy az azokkal 
való visszaélés által könnyen eltérhet a naponkénti tökéletesedés út- 
járól és elveszítheti a szeretetnek, örömnek és hitnek igazi erejét. 

A tehetségek e vesztesége ellen harczolt Jézus állandóan. Ez a bűn 
az Jsten akarata ellen, ez a damnum, fölfelé haladó természetünknek 
ellenállás, mely abba a szokásba visz, hogy minden jónak, szent- 
nek és igaznak ellentálljunk, az erőnek, örömnek és dicsőségnek vég- 
telen veszteségét eredményezi — e rosztól való megszabadításban ál- 
lott és áll a Krisztus evangeliuma és üdvözítése. 

2. Térjünk most Buddhára Mi volt az ő szándéka és czélja? 
Mi volt az üdvösségtan, melyet ő hirdetett? Igazi önmegtartóztatás 
volt-e az? Igen. Megmenti-e az embert valamely veszteségtől? (dam- 
num). Meg. Mitől? Legfőképpen a fáradtságtól a békéért. A fáradt- 
ság, a nyugtalanság — ez volt Buddha summum malum-ja. A nyuga- 
lomért oda adott volna mindent, a mivel bírt, még az életét is, — 
minden élő örömet, minden élő reményt, minden fölfedezést, minden 
vállalkozást, minden munkát, minden öntudatos életet; ezektől akart 
mindenkit megszabadítani az örök nyúgvó, szentséges Nirvana ked- 
véért. Méltó ezél volt ez? Igen is, nem is. Méltó volt; de nem a 
legméltóbb. A nyugalom nem keresztényi czél is? ,Jőjjetek én 
hozzám, kik megfáradtatok és megterheltettetek és én megnyugtatlak 
titeket" — azt mondja Jézus. , Békét hagyok veletek s az én békémet 
adom belétek." , A békesség tartsa meg szíveteket és eszeteket 1s- 
tennek s az ő fiának, a Jézusnak tudományában és szeretetében." 
Békesség tudománynyal, békesség szeretettel. Vajjon Pál apostol a 
tudomány alatt azt értette-e, a mit Jézus látszik kifejezni e szavakkal : 
,teljes elméddelf — az embernek értelmi tehetségét, értelmét, törek- 
vését, bölcseségét, melyet tanulással szerez. Vagy azt a belső isme- 
retet értette, mely szemet húny minden előtt azért, hogy megtalálja 
istent saját lelkében; de csakis saját magában? Vajjon Pál apostól 
az Isten szeretete alatt Istennek a családi, gyermeki és társas élet 
áldott öszhangjában való megtalálását értette-e? Azt értette-e, a mit " 
Jézus fejez ki azzal, hogy menjünk az Úr eleibe teljes szívvel, szi- 
vünk leggyöngédebb érzelmeivel, annak minden örömével, a személyes 
áhítatosságnak legfényesebb bizonyságaival? Ha ezt értette, akkor a 
Pál, a Jézus s az evangelium békéje nem a Nirvana békéje, nem a 
Hinduismus, a Buddhismus és Buddha békéje. Nem. 

Mi volt Buddha szerint a ,legfőbb jó" és , legfőbb rosz" ? Lás- 
suk ezt. Az embernek főczélja, mondja ő, a nyugalom. A , lemondás" 
annnyi. mint mindent föláldozni a nyugalomért. Örökös csendesség 
az első jó, tökéletes és szép. Az élet örömei zajosak s zavarják nyu- 
galmunkat. Azok után ne vágyódjál. Szűntesd meg azokat. Hagyd el 


végképpen. Semmisits meg minden gyönyört, még az ég gyönyöreit is, 

Öld meg azokat. Öld meg a szeretetet és gyönyört a békéétt. Öld 
meg a gondolatot és tudvágyat: ezek 15 zavarják békénket. Hagyd 
el a törekvést, foglalkozást, hősiességet: ezek harczba kevernek, az 
életet félelmes háborúvá teszik, a mi a békének ellentéte. Ezekről 
moudj le. Jőjj a Nirvánába, mely az Isten békéje, hol niacs érzés, 
értelem és cselekedet; de a nélkül, hogy valamit kérdeznél arról. Azt 
szavakkal nem lehet kifejezni. Azt nem lehet gondolni. Ne nevezd 
örömnek. Azt nem lehet érezni. Ne nevezd..látomásnak. Azt 
nem lehet látni. Álom borítja a szemet. Ilyen állapot szükséges az 
imádkozásra. A keresztény elég balga, hogy gondolkozik is, mikor 
imádkozik. Még balgább, midőn könyörgése által reményeket ébreszt 
magában. Ez várakozást, álmatlanságot, nyughatatlanságot okoz. Mindez 
rosz. Mindez, damnum, veszteség. A gondolat és remény kárhozat. 
A munka az első átok. Kérlek, ne dolgozzál. Mi van inkább ellen- 
tétben a nyúgalommal, mint a munka ? 

Minden tehetség, erély, akaraterő megzavarja a békét. A mi 
sajátod, hacsak nem mástól kaptad, kárhozat. Az első jó a szegény" 
ségi fogadalom. Az első szép semmit sem tenni. Ha enned kell, egyed 
koldustarisnyádból a morzsalékokat, mit vetnek abba a kegyesek, mit 
adnak a bolondok, kik munkával keresik kenyeröket. Szóval a Buddha- 
evangeliu mnak négy magasztos ég) igazsága ez : (1) Fáradozás ; (2) Ke- 
rüld el ezt; (3) Vágyakozás ; (4) Old meg ezt. Erről az MLER EZ b 
mondja Edwin Arnold: , Magában foglalja egy általános reménynek 
(álomnak) örökkévalóságát ; egy határtalan szeretetnek (téllenségnek) 
halhatatlanságát; az utolsó jóban való hitnek (az élet örömeitől és 
kötelességeitől való megszabadulásnak) egy elronthatatlan elemét; és 
az emberi szabadságnak (az Istennek való szolgálat és a Jézusnak 
való engedelmesség alóli felmentésnek) a legmerészebb állítását, melyet 
valaha tettek." 

3. Most következik annak a bebizonyítása, hogy a világnak 
valódi buddhista népei mind tétlen álomba vannak merűlve. Ezek a 
népek nem az Indiaiak, hol a Buddhismus a saját atheismusa miatt 
nezelőtt ezer esztendővel megsemmisült", a mint. Andersen mondja; 
nem a Chinaiak, hol — a mint Dixwell mondja, a ki sokáig volt Chi- 
nában — ,négy közűl alig egy hallott valaha valamit a Buddhismus- 
ról"; nem a Japánok napimádásukkal, hol Bird Izabella újabban azt 
tapasztalta, hogy az emberek legfőbb ideája , undorodni mindentől, 
a mi létezik," gyűlölni a vállalkozást és önbizalmat. Nem. A valódi 
Buddhista államok a tétlenség melegágyai, hol nincs kereskedő osztály, 
nincsének tudományos emberek, nincsen pénzügy, nincs haladás, nincs 

kormányzás; hanem egy sötét vagy véres despotizmus, mire példa 
a Buddhismus véres kezű királya, Birmáhban. Valódi Buddhista nemzet 
csak hat van, névszerint: Siám-, Birmáh-, Nepol-, Thibet-, Mongol- 
ország- és Ceylonban; de ez utóbbi nem is egy nemzet, hanem a 
brit indiai partnak egy szigete, melyet angol kávé-ültetők művelnek, 
melynek szegényebb lakói buddhisták. Egyetlen chinai ember sem 
teljes buddhista. China vallása mindent összevéve az ősök imádása, 
a mi a Buddhismussal ellenkezik. Engedjük meg mégis, hogy Chi- 
nában száz millió névszerinti Buddhista van; Japánban tíz millió ; 
Indiában egy sincs; Siámban kevesebb, mint öt millió; Birmáhban 
négy millió; és a kevés népű Mongolországban, Nepolban és Thibet- 
ben föltevés szerint egy-egy millió, Ceylonban fél millió, — és többet 
hol keressünk? Igy hát a Buddhisták összes száma 122—125 milhó 
az egész földön, melynek népessége 1200-—1400 millió. Nem áll tehát 
az az állítás, hogy a Buddhisták az emberiségnek egy harmadát te- 
szik. hanem közel egy tízedét. És egy tízedet teszen az emberiségnek 
azon része is, mely a vándorló barbarismustól most közeledik a le- 
telepedés és czivilizátió felé. Ez az a faja az emberiségnek, mely 
állati vágyainak, éhségének, a vérengző élet nyers szenvedélyének 
hódol. Igy levén a dolog, Isten különös kegyelmének köszönhető, 
hogy közeledik ezek felé a Buddhismus, mely vágyaikon uralkodni s 
szenvedélyeiket megfékezni tanítja. A gyakorlati eredmény ebben az 
esetben igen jó. A Karma, Dharma és Nirvána tehát a Buddhista 
népekre jó, ha nem is Jó theologia. 

4. A hindu Gotamának nem eredetisége is azonnal szemünkbe 
tűnik, különösen, ha a , The Light of Asia"-ban megvallva látjuk, 
hogy ,a lélekvándorlás tana alapíttatott s a Hinduk által általánosan 
elfogadtatott a Buddha korában", a miről azt kell mondanunk, hogy 
,az teszi tulajdonképpen a Buddha tudományának erejét és magasz- 
tosságát" és hogy a Nirvána, Dharma és Karma a Buddhismus főbb 
vonásai. Azonban a nyugalomnak, engedelmességnek, a jó És TOSZ 
öröklésének emez eszméi nem egy idejűek Gotamával. Tehát ezek 
alapíttattak s általánosan elfogadtattak a Hinduk által" (a kik közűl 
való volt Gotama is) sokkal az ő születése előtt. Rhys Dávid ,Hib- 
bert Lectures"-jében megmondja, hogy tulajdonképpen Buddhánál mi 
volt eredeti. , A Buddhismus megkülönböztető jellemvonása — mondja — 
az volt, hogy elsöpörte látomásának mezejéről az egész lélek-theoriát, 
a mi eddig oly teljesen betöltötte az emberek lelkét. Mert a világ- 
történelem első szakában kihírdetett egy olyan üdvözítő tant, melylyel 
minden ember önmagára üdvözülhet ezen a világon — a nélkül, hogy 

Istennel a legkisebb viszonyban is állana. Tudománya nem az Isten 
ismerete volt; hanem.... az embereké és dolgoké." 

Buddba nem csak az Isten, de alélek létezését is megtagadta. 
Rhys Dávid, (a ki ebben a tekintetben az első angol tekintély) leg- 
utóbbi müvében (Lectures on the Origin and Growth of Religion) 
azt mondja, hogy a ,legrégibb ismert századok, a hét árja fajnak 
ős szülői — a hinduk, persák, görögök, rómaiak, kelták, teutonok 
és sklavok — hittek a léleknek a testen kivüli létezésében". De , az 
uj eltérés, melyet most előterjesztek — mondja R. Dávid — a legjelen- 
tékenyebb tény a Buddhismusban, az t. i., hogy a lélekről semmit 
sem akar tudni"... Ismét ,a lélekvándorlás közönséges fölfogás sze- 
rint a Buddhismusnak leglényegesebb része, a miről pedig canonicus 
irataikban sehol emlités nincsen téve, sőt még vonatkozás sincsen 
reá. Azért nem habozom határozottan állitani —— mondja Rhys Dá- 
vid — hogy Buddha a lélekvándorlást nem tanitotta." 

Ő csupán a ,jellem-vándorlását" tanitotta, a mi hasonló az ere- 
dendő bünhöz a keresztény tanban. Igy tisztán látjuk, hogy mi volt 
eredeti Gotamánál, egyik legnagyobb tisztelője és modern magyará- 
zója szerint. Modern tudósok ugy beszélnek a lélekvándorlásról, mint 
olyan tanról, mely becsuszott a Buddhismusba némely helyeken s 
különösen Birmáhban, hol Buddhának állati és emberi átalakitásai 
— az ő ezeréves vándorlása — teszik még ma is minden egyházi 
beszéd lényegét. Gotama , magasztos" tudománya tehát ma ugy tü- 
nik föl, mint a mely nem ismert Istent, csak embert; de az embert 
is ugy, mint egy testi lényt, lélek és szellem nélkül. Ezekből látni 
való, hogy a Buddha tudománya az eredetiségtől milyen messze volt. 
Mint a Luther protestálásában, a protestáló elfogadta a főbb igazsá- 
gokat s vallásának alapját azokkal támogatta, a mik ellen harcezolt. 

5. A hindulsmus e nagy reformátorának személyes története mi- 
ben áll? Ismerjük-e azt? Mondhatjuk-e azt joggal 2400 esztendő 
után 15? Alig. Buddha életének romamtikus legendája annyira szana- 
szét van, hogy azt alig lehet összeszedni. És vajjon a mit összeszed- 
hetünk, abból ki lehet-e választani a valóságot? Nem igen. A csu- 
dák e lajstromának minden olvasója kénytelen a maga módja sze- 
rint itélni. A Buddha élete nem más, mint a minővé az olvasó teszi. 
Voltál a Buddha születése helyén? Voltam. Voltál ott, a hol tani- 
tott ? Ott is voltam. Tudod, hogy az uralkodók és fejedelmek milyen 
életet élnek abban a tartományban? Igen, én olvastam történelmüket, 
beszéltem velök, jártam körölöttük több mit 25 évig. Akkor te ab- 
ban a szerencsés helyzetben vagy, hogy helyesebb következtetéseket 

vonhatsz, mint azok, a kik soha sem voltak Indiában. Meglehet. 
Azt mondják, hogy az élet nem változott sokat Indiában ez alatt a 
kétezer esztendő alatt. Ez részben igaz. A keleti élet lassan fejlődik 
addig. mig a szükséges rugót megkapja, de aztán bimbózik, virágzik 
és jó gyümölcsöket terem. A történelem első szakában nyugat felé 
forgott a világ és a másodikban, a mely most van, kezdett virradni 
azon a régi Jó földön, a melyre mi nyugatiak jöttünk. Jaj nekünk, 
ha elfeledkezünk az anyaméhről, mely minket szült, midőn benszü- 
lött gyermekei kiáltják: , Jöjjetek ide, segitsetek rajtunk, nyissátok 
ki szemeinket s javitsátok meg életünket, " 

De hogyan élt Buddha? Ugy, mint más keleti fejedelmek és 
uralkodók fiai élnek. Ki volta Buddha atyja? Sziddhodana. És milyen 
természetü ember volt? Olyan ember, a ki tetemes vagyont gyüj- 
tött lázongó alattvalóitól, a mit aztán, mint rendesen minden rajah 
(keleti fejedelem). személyes élvezetekre költött, mit ha nem borban, 
a nőkben talált föl. És Buddha Gotama is valószinüleg követte atyja 
példáját. Ugy látszik neki bőven kijutott ezekből. Minden adat azt 
bizonyitja, hogy fényüzésben és kicsapongásban élt közel 30 éves 
koráig. A leghitelesebb hagyomány szerint 29 éves volt, a midőn — 
" meglehet undorodásból — elhagyta ágyastársait, a kik közül egy 
, felesége" volt s egy fiuval is ajándékozta meg és magányba mene- 
kült, a mit kivüle más fejedelmek is tettek. Itt hat évig megpróbálta 
az asketismust. Ekkor, mint a tékozló fiu, magához tért. Gondol- 
kozni kezdett. Bukása által tanult megállani. Hazulról való számüze- 
téséből tanulságot meritett, a mi jó leczke volt reá nézve. 

Mások is voltak, a kik vele együtt az erdőkben keresték az 
igazságot s ő ezek tapasztalatait is saját hasznára forditá. , Minden 
tulság rosz — mondá — még az önmegtartóztatásban való tulság 
is.: Visszatért a társadalomba s tanitó lett. Abban az időben láza- 
dás volt az egész országban a papság ellen, melynek czélja volt a 
Bráhminok . hatalmának csökkentése. Ezek ugyanis a népre nehéz ter- 
heket raktak s azon csak egy ujjal sem akartak könnyiteni. Buddha 
csatlakozott a zendülőkhöz. A vezetők között is nemsokára kitünt. 
Jól tanitott s népszerü volt. Népéhez, a hindukhoz intézett tanitásai, 
a régi alapokat nem erősítették, hanem mindenütt fölforgatták 
a régi intézményeket, a hol csak lehetséges volt. A szegény és al- 
sóbbrendü emberekhez fordult. A moharaják, a mint az éhes brah- 
minokat nevezték, egy áldozatra ezer tehenet vagy lovat is lemészá- 
roltak. Ez rettenetes áldozat volt és Buddha nem oknélkül vádolta 


őket. Ő ezzel szemben kárhoztatott s visszautasított minden áldoza- 

tot. Midőn a Brahminok ezt mondták : , Az istenek megharagusznak" , 
ő azt válaszolta, hogy nincsenek sem istenek, sem isten. Ez igy ment 
tovább. Most már Buddha a tömeg bálványa lett. A hinduk előtt 
nem álhatott szent ember hirében, ha a pénzt meg nem vetette és 
fakir nem lett olyan mértékben, hogy legalább kenyerét koldulja. 
Ezt is megtette s élete végén már koldus volt. Azonvan nem ette 
meg, a mit koldult. Ennél okosabban cselekedett. Hiveket szerzett 
vele reformja számára. Későbben a Buddhismusban öt nagy paran- - 
csot találunk: , Ne ölj; ne lopj; ne paráználkodj; ne hazudj ; része- 
gitő italokkal ne élj." Buddha ezek által a fájdalom és nem a bün 
ellen harczolt. Nem az igazságtalansággal, hanem a nyughatatlanság- 
gal állott harczban. Miért mondotta volna ő a bünös asszonynak : 
, Eredj és többet ne vétkezzél." Ez nem tartozott az ő missiojához. 
És hogy halt meg? Megsemmisités által? Határozottan nem. Négy 
különböző szerző idéz Buddhista iratokat annak a bekizonyitására, 
hogy ő, ki több mint 40 évig hirdette az érzelem és minden érzék, 
sőt még az élet szeretetének is elfojtását, mértékletlenség következ- 
tében halt meg. Az Encyclopedia Brittanica, Alabaster, Bigandet és 
Hardy Spence egyaránt állitják, hogy Buddha utóljára friss disznó- 
hust ebédelt s emésztés hiánya miatt nehéz küzdelmek között halt 
meg; miután áldását adta Chunda kovácsra, kitől a kitünő zamatu 
disznóhust kapta, s nagy jutalmat igért neki, mivel nem fogja az 
itéletre küldeni, hanem az örökkévaló csendességbe és mindig tartó 
nyugalomra: a Nirvánába. Igy halt meg Buddha. Ha van valami eb- 
ben a tárgyban, a mi nincsen világosságra hozva, mi meg tudunk 
neki bocsátani. Ő is elmondhatta volna azt, a mit May József Sá- 
muel mondott, midőn egy alkalommal a rendetlen evés miatt rosz- 
szul lett és doktort hivatott magához: ,Oh doktor! én nem félek, 
de szégyenlem, igazán szégyenlem meghalni". Gotama nem mondta 
ezt, pedig ő is az ételben való mértékletlenség miatt halt meg. 
Buddha elérte a tökéletes szentséget" azt mondja dr. Hedge az 
, Unitarian  Affirmations"-ban. És Arnold, a mig egyfelől megvallja, 
hogy ő ,több mondatot módositott a kapott elbeszélésekben", addig 
másfelől azt mondja: , Ez a magasztos személy egyetlen kifogás miatt 
nem jelenhetik meg a gondolat történetében ugy, mint a legmaga- 
sabb, legjobb, legszentebb és legnagyobb jóltevő. Ez éppen azt teszi, 
a mit fennebb mi is mondottunk, hogy e valóban nagy refor- 
matornak személyes élete olyan, a milyent mi csinálunk abból. Még 
most is azok a pontok, melyeket érintettünk, a legjobban vannak 
támogatva s a legkevésbé tagadhatók , 

6. Végre lássuk, hogy a kifejezések használatában mennyire 
eltévedhetünk a miatt, hogy nem ismerjük az ők keleti fogalmaikat. 
Mi azt mondjuk: , Isten" s ők is azt mondják: ,Isten", de az ők 
istenfogalmuk olyan messze van a mienktől, mint az északi sark a 
délitől. Mindenki tudja, hogy a mi bibliánkat mennyire nehéz chinai, 
indiai vagy japáni nyelvre leforditani. A mi nagyszerü szavaink az 
ők kicsinyes kifejezéseikben elveszítik minden értéküket, mint sze- 
retet, hit, remény, kedvesség, háládatosság, igazság, jóság, szentség. 
Nekiek ezekre nincsenek szavaik. Csupán a szavak lehetnek esz- 
méink jelei, gondolatunk és életünk képei. Gondolataink és életünk 
messze eltávozik az övéktől. A létért való küzdelmünk, nyugoti kör- 
nyezetünk és kifejlődésünk a mi fogalmainkat idegenekké tették 
rájuk nézve s az övéket is reánk nézve. A hindu, a ki leül a ház 
padozatára s eszik ujjaival, a szék és a kalán kifejezésére a pado- 
zatot és ujjakat használja. Kitaláljuk-e mi azt, hogy a szék alatt 
padozatot s a kalán alatt ujjakat kell érteni. A Buddha, Karma, 
Dharma, Nirvána szavaknak is a leforditása éppen olyan messze van 
az eredetitől, mint ezeké. 

A Buddhista szerint a gondolat absolut elfojtása , tudomány". 
Az értelem megsemmisitése , bölcseség", a mit mi bárgyuságnak ne- 
vezünk. A mit mi tanulásnak mondunk, azt ők tudatlanságnak ne- 
vezik. Szerintök mindenkinek el kell jutni egy főjóhoz tt. 1. annak a 
belátásához, hogy ő Isten s a mint Isten, ugy ő is örökkévaló. Ez, 
a mit Arnold ,az emberi szabadság legmerészebb állításának nevez, 
melyet valaha tettek", nem a mi szabadságunk, hanem az ő szabad- 
ságuk. Ez az a szabadság, melylyel nekünk okvetlen birnunk kell, 
hogy emberek lehessünk. Ez megtagadása annak, a mi nélkül mi 
balgák s a természet és kötelesség ellen lázadók vagyunk. Freeman 
Clarke azt mondja: ,A Buddhismus annyi, mint az ismeretet ke- 
reső értelem és az ismeretek iránti eme belső érdeklődése teszi an- 
nak egyik megkülönböztető jellemvonását." De minő ismeretek iránt ? 
Az Isten ismerete iránt. És hogy lehet azt elérni? Az azon ismeret, 
a mely ment minden olvasástól, gondolkozástól, törekvéstől, kuta- 
tástól, tapasztalástól, történelemtől és tényektől. Szemlélődjél leg- 
alább tiz évig e világtól elzárva, hol értelmed elbutul s akkor el- 
éred a , magasztos bölcseséget." Mennyire rászed és megcsal mind- 
nyájunkat a kifejezések ilyen használata. Nem sokkal ezelőtt Free- 
man Clarke-al való utolsó beszélgetésünk alkalmával panaszolkodott 
ő a miatt, hogy mi akárhányszor ostobaságot mondunk, midőn a ke- 
leti vallásokról beszélünk, ha csak nem éltünk közöttük annyit, 

hogy őket teljesen megérthessük és ha nem tudjuk, hogy az ő utaik 
nem a mi utaink s az ő vallásos gondolataik nem a mi gondolataink. 
Igy állván a dolog, fejünket rázzuk bizalmatlanul s ajkainkat kétel- 
kedve mozgassuk, midőn a Buddhisták értelméről, szabadságáról és 
igazságosságáról beszélünk. 

A mit cselekszem, az vagyok. A mit a Buddhisták tesznek, ab- 
ból lehet őket is megitélni. A mennyit a Buddhismus létesített e 
világon, annyit ér maga is. Gotamának kijelentett ezélja volt örökre 
megsemmisiteni a fájdalmat, betegséget, aggodalmat, elgyengülést és 
halált. Elérte-é e czélját? Megáldotta-e a Buddhista nemzeteket, ha 
ugyan nemzeteknek lehet őket nevezni, kiknél annyi hanyatlás ta- 
pasztalható s több nyomor és halál van, mint béke és élet? Nem. 
Pedig nagyon törekedett a békére. De a természet mindent rendbe 
hoz. Isten korunk virradtán nem fogja előre segiteni az Orientalis- 
must s megdorgál minket is gondatlan sietésünkért. Értésünkre adja, 
hogy a kereszténység egy dicső ország s nem csalódás és hogy abban 
még sok a tenni valónk. 


Dall után angolból : 


VÁRI ALBRRT. 


Igaz-e, hogy az Isten lakozzék e földön? 


— Imaház megnyitó beszéd. — 


I. kir. VIII. 27. ,Igaz-e, hogy az Isten 
lakozzék e földön? Ime az ég és az 
egeknek egei be nem foghatnak téged ; 
mepnyivel kevésbé e ház, melyet én 
épitettem ? !" 


Csipkebokor a Horeb hegyén, melynek lángja egykor az ur 


jelenlétét mutatá! . . . . tűzoszlcp a sötét éjjelen, mely vezetted a 
választott nípet! . . . jótékony felhő, mely védve fedezted a pusztá- 
ban vándorló Izraelt . . . eltüntetek. oda vagytok! . . Sionhegye, 


melyen szólott a dal: ,Ur Isten tied a dicséret," nem emeli többé 
dicsőségedet, nem kölcsönöz többé neked hirnevet, melyben az ur 
törvényét rejtő frigyláda állt — a szentsátor! Magaslatok, hol fel- 
fellobogott még a láng s hoinan áldozatok füstje emelkedett az 
égfelé, nem zarándokol már hozzátok az igéret földjére bejutott nép. 
Áll már a hajlék, melyet annyi kéz oly diszszel emelt s melynek 
oszlopai mint a jó, tiszta és ártatlan lélek, nyiltan, egyenesen, bátran 
tekintenek az égfelé, nem félve az összeomlástól, nem rettegve a 
lesujtástól. Áll a hajlék, Jeruzsálemnek szent temploma, hogy hirdesse 
egy bölcs király legszebb kincsét: vallásos lelkefényét, a királyok 
királya előtt való hódolatát; áll a templom, hogy tanitsa Izraelt az 
ur félelmére, a vallásban való egység által nemzeti egységre. Ott 
van a frigyláda is a szentek szentében, a hol , lakozik az ur ködben." 
Itt, csak itt lakozik Izraelnek ura Istene, nevét is, mert szent az ő 
neve, csak e szenthelyen lehet kimondani ; ide fog zarándokolni, itt 
fogja áldozatát felmutatni minden zsidó legalább is egyszer egy 
esztendőben. 

Készen a templom! Ott áll Salamon, az igazságos király, a 
bölcs uralkodó népe előtt a szenthelyen, hogy azt megnyissa, az 
urnak szentelje. Szép történet, dicső való; a bizó lélek hálája a 
minden jók kútfeje iránt! ; 

Képzeletben lelki szemeimmel mintha ott volnék én is Jeru- 
zsálem diszes templomában; mintha látnám a bölcs királyt s érez- 
ném, hogy mi megy át lelkében! Egy öröm, mert áll a hajlék, egy 
fájó érzés, mert emelkedettebb a lelke, mélyebb a bölcsesége, széle- 
sebb a látköre, mint népének. Sokat elmélkedett, sokat tapasztalt, 
vallásos lelke sokat kutatott és vizsgálódott s most betelik rajta: 
,a bölcseségben  búsulás vagyon." Népével, népe vallásában akart 
élni; de egy isteni fény, az öröm közepett hirtelen, mint a villám 

hatván át szivét, kétséggel tölti a kebelet. S miről aligha valaki 
gondolkozott akkor Izraelben, a szenthajlékban népe előtt ugy Jő 
nekem, mintha a király szivében ezt mondaná: áll e nagy épület, 
de mi ez a mindenséghez képest? szép és diszes ez, de semmi az 
ég és a természet disze, szépsége mellett! Az urnak építettem, 8 de 
ő mindenható, mindenütt jelenvaló, örök s tökéletes; ez épület 
pedig véges, múlandó s minden nagyszerüsége mellett is tökéletlen ; 
az urnak épitettem, hogy egész Izraelben lakozzék ő egyedül e 
helyen; de vajjon magába zárhatja-e e szent hajlék azt, a ki oly 
nagy, oly dicső és fenséges? Ugy tanitják, ugy hirdetik, hogy 
,ülőszéke a menny s lábainak zsámolya pedig NN TÓÖLÁL S mely az ő 
birodalma, de én érzem, hogy végetlen birodalmában parányi e föld 
s csaknem semmi az ember; méltó-e hát e föld, méltó-e az ember 
az Istenhez?! . . E vegyült érzések, vegyült gondolatok közben, az 
oltár előtt, .hol áll, tör ki kebléből a szó: sigaz-e, hogy az Isten 
lakozzék e földön? Ime az ég és az egeknek egei be nem foghatnak 
téged ; menynyivel kevésbé e ház, melyet én építettem? . . . s egy 
szép ima mind az, a mi ajkára jő. e. 

Atyámfiai! Egy szent hajlékot, imaházat alkottatok ti is annak 
az egyetlen egy igaz Istennek a tiszteletére, a ki hatalmát meg nem 
osztja senkivel, de a ki mégis egyedül körül tud ölelni szeretetével 
mindnyájunkat. Hajlékot alkottatok az Istennek, hogy lakozzék ő 
benne s mint hajdan Izrael népe, örömmel vagyunk most itt, hogy 
ezt megnyissuk, felszenteljük. Aldozunk mi is, mint a bölcs király 
népével egyetemben. Ugy jő azonban nekem, hogy mivel ez is ugyan- 
ama a czélra van alkotva, mint a melyre volt a Jeruzsálemi szép 
Templom: az egyetlen Isten imádására s az ebben való lakozására, 
örömünk mellé a kétségnek e kérdése nyomul: ,:igaz-e, hogy az 
Isten lakozzék a földön?" S ha tekintetbevesszük hitünk és értel- 
münk által alkotott tulajdonságait Istennek, földünknek e világ 
egyetemben való parányiságát, hogy ne mondjam semmiségét; e 
földi embernek ezer gyarlóságát, Istennek tökéletességét, jogosultnak 
kell mondanunk e xérdést. Ha elgondolom a templomok, legközelebb- 
ről ez imaház czélját és hivatását; a lelkesedést és vallásosságot, 
mely titeket vezérelt; a reményt, mely erőt és biztatást kölcsönzött az 
alkotásban, kutató lelkem elé is e pillanatban beszédem tárgyául e 
kérdés tolul: , igaz-e, hogy az Isten lakozzék e földön?" ...s e 
kérdésre keresem a feleletet. 

. [gaz-e, hogy az Isten lakozzék e földön?" Ezt kérdhetik azok, 
a kik kételkedéssel tekintenek Istenre s az ő dolgaira. A kételkedők- 
ről szólok, mert hogy valaki teljesen megtagadja Isten létezését: 
szóval teheti; de lélekben soha; hisz maga a nagy bölcsész, a ki 
tagadta az Istennek lételét, — a mindenség kútfejét , ismeretlennek" 
nevezvén — csak nevet cserélt; már pedig a név sohase változtatja 
a lényeget. A kik szivsovárogva vágynak a bizonyosság után : kétel- 
kedők, miudig voltak és vannak közöttünk. Mi ennek oka? sokan 
kérdezik és sokan találják meg a feleletet a korszellemben s az élet 
terheinek reánk való nehezülésében és abban, hogy az emberinem, 


IGAZ-E, HOGY AZ ISTEN LAKOZZÉK E FÖLDÖN? 215 


a tudomány, a mivelődés és az igények haladásával és szaporodásá- 
val fejlődik a furfang, a ravaszság ís s napról-napra szaporodik a 
csalódás ; ez pedig elég okot ad arra, hogy az emberekben való 
bizalmatlanságunk által, feltámadjon kételkedésünk minden más egyéb - 
bea, még Istenben s az ő dolgaiban is. En azonban nem tartom e 
megfejtést az emberi életre nézve elégségesnek! Kutatásom másról 
győz meg. A kételkedés oka: hogy lelkünk van. A lélek mindent 
kútat, megvizsgálja az Istenség mélységeit is, törekszik a bizonyosság 
után; és mindaddig, a mig ezt meg nem találja, a kételkedés által 
hányattatik 1de . meg oda. Meggyőződést akar szerezni Istenről s az 
ő dolgairól, a világ és saját lételünkről, a jelen és jövendő állapotok- 
ról, a világi és vallásos, az anyagi és az eszményi, a Jelki dolgok- 
ról. Ily körülmények között, a gyakorlati élethez szokott véges érte- 
lem alig tud kielégítést nyerni s a kételkedés meg kell hogy legyen 
az emberek között. 


Egy másik ok, — s ez különösen a keresztény vallásra irányul, 
mert itt is van kételkedés — az, hogy a kereszténység nagy része 
eltávozott vallásában és vallásos felfogásában attól az igaz és tiszta 
alaptól, melyet Jézus tett le egyedül s mely eloszlatja a kételkedést 
és bizonyságot nyujt nekünk mindenről. De vallás tekintetében egy 
részt üdvösnek is találom a kételkedést, mert a ma létező keresz- 
tény egyházak nagy része, oly hitczikkelyekkel áll az ember elé, 
melyek a szivet és a lelket ki nem elégítik e nélkül pedig nincs 
nyugalom, nincs boldogság — sőt hihetetlen és megmagyarázhatat - 
lan tételeik által éppen arra szolgálnak, hogy az emberek ezeket oda 
hagyva, keressék a valódi igazságot s ennek az esetleges megtalálá- 
sával kibékülést szerezzenek maguknak Isten, világ, önlelkük és az 
emberiséggel. 

Mert lélek van, kell hát hogy legyenek mindig kételkedők is. 
Ezek látva és hallva, az embereknek a minden kételkedést és aggo- 
dalmat eloszlató vallásában talált békességét és nyugodalmát, a 
képzelet által sarkalva bocsátják ki lelküket, hogy szemlélődés által 
bizonyságot szerezzenek maguknak. Keresik az Istent, a ki régóta 
fentartója és bölcs intézője mindennek, lenn a föld mélyében és, 
fenn a végetlen ürben a csillagok felett ; keresik az élő és élettelen 
tárgyakban, eszmékben és valóságban ; keresik a feleletet e kérdé- 
sekre: honnan, miért, mik vagyunk és hová leszünk ? . . . Vezérelje 
aztán az ilyeneket bármily tudományosság és képzettség — mivel 
az alap, melyről elindultak nem helyes — szemlélődésre kibocsátott 
lelkük nem tér meg békességnek olajágával. És ilyenkor, mert 
ilyenkor tűnik fel leginkább előttük a világ rendje és szépségének 
örök titka, a vallásos kebel nyugodtsága, a földi embert megért: 
hetetlen erővel segitő titkos kéz; elfeledve minden egyebet, Istennek 
csak is e földjére, e földön végzett dolgaira irányítják összes tekin- 
tetüket és zaklatott kebellel, igazságot, bizonyosságot szomjúhozó 
lélekkel kiáltanak fel: hogy mikor már lenn a föld mélyében, fenn 
az égi testekben, a csillagok milliójában, az életben és a halálban, 

a véges és a végtelen ürben sehol meg nem találtuk: , igaz-e, hogy 
ag Isten lakozzék e földön?! .:. . 

A kételkedők egy más része megtalálta Istent és szemlélődé- 
sében azzal az alap gondolattal indul el, hogy Isten a végoka, kút- 
forrása mindennek; de aztán alkotott meggyőződését nem tudja ki- 
békiteni a világban történő dolgok valóságával. Egy fogalmat alkot- 
nak ezek Istenről s az ő tulajdonairól, aztán elindulnak vizsgálni a 
világ, a társadalom állapotát és az emberek tetteit. Csüggedés, bizony- 
talanság vesz erőt rajtuk nemsokára. A világ ezer meg ezer válto- 
zataival most lesujt, majd felemel; a teremtmények milliója most 
gyönyörrel, majd undorral tölti el a szivet; a társadalom s az embe- 
riség állapota a lelkesedés vagy a lemondás, sőt a megvetés érzetét 
változtatja a kebelben. Mindez egy-egy titoknak a kulcsa az ember 
kezében, melyet ha nem érvényesithet, haszontalan tárgy a kézben. 

A vegyes szinű kép, melyet az élet mutat, hamar megrenditi 
a kételkedőknek Istenben való hitét s a róla alkotott fogalmaikat 
és a félhomályból teljes sötétségbe löki vissza. Vegyes szinü kép 
az élet! Látjuk a jót és az igazat küzdeni, aztán a galádság által 
tőrbeejtetni; felemeli szavát a lelki szabadság s békóba veri ezért a 
zsarnokság ; üldöztetik a becsület s menedéket csak a képmutatás 
talál; fényes palotában lakik az istentelen, kidobva a világ sarában 
áll a szelidség és alázatosság. Orökös veszély köriti a kegyes életét 
s nem tud előimenni, mig fényben, világi jólétben uszik a durva, 
szenyes lelkű; szenvedésnek, veszteségnek könyeit törli le a szivjó- 
ság és meglakol érette, mig könyet sajtol, megromlást eszközöl az 
önző, a lelketlen s felemelt fővel jár körül a világban ; kigunyolják 
a tudományt, felölelik a babonát és előitéletet. Es mikor mindeze- 
ket s még ezer ezekhez hasonló dolgokat lát a kételkedve szemlélődő 
lélek, keresi az eszmét, mely kibékitheti őt Istenről s az ő dolga- 
iról előzetesen alkotott fogalmával s a minden nap látott, hallott és 


2244. Igaz; igaz, kételkedő! Lakozik az Isten e földön, csak te nem 
jó, nem helyes alapon indultál el; fátyol lebeg szemed előtt s nem 
láthatod őt és az ő dolgait tisztán. De helyezkedj csak arra az 
álláspontra, melyen Jézus állott, látni fogsz akkor mindent nyiltan, 

világosan, mig ellenben, ha Péter vagy Pál apostol vagy is, tévedni 
fogsz! Helyezkedj csak Jézus álláspontjára s látni fogod akkor teljes 
világosságban, a kit kerestél: az Istent mint egyetlent és meg- 
oszthatatlant; látni fogod a mint szerető atya módjára lenyul hozzád 
a földre és a földnek sarából gyöngéd kézzel, igaz szeretettel föl- 
emel. Feleletet talál a kérdésed: honnan jöttem, hová leszek, ,ki- 
jöttem az Atyától s megtérek hozzája." Miért jöttem? , Hogy telje- 
sitsem az én Atyám akaratát." Mi vagyok? Az égi atyának édes 
gyermeke — ,én és az Atya egy vagyunk," egy az akaratban, egy 
a szeretetben és egy a lélekben. Nincs szebb, nincs dicsőbb meg- 
fejtés e kérdésekre ! 

Ily szempontból tekintve, meg fogod érteni a világot s azokat 
a különböző szineket is, melyek együttesen alkotják az emberiség 
életképét Ugy van! mert látni fogod akkor, hogy a mindent átölelő 
Isteni szeretet itt lakozik az emberek között; ott van a résztvevő- 
ben jóságával, az igazban erejével, a szenvedőben és üldözöttben 
vigasztalásnak lelkével, a gyengében és a méltatlanul nyomorgóban 
biztatásnak szózatávals látni fogod, hogy ott van az Isten az önzőnél 
vagy durva lelkűnél igazságos büntetésével, az igaz küzdő mellett 
lelki kincsnek jutalmával; a könyben  megdicsőiti az ártatlan, az 
érző szivet, az elnyomó és zsarnokban meggyülöltefti az emberiséggel 
a fásult keblet; érteni fogod, hogy az égi hatalom és bölcseség 
kereszten engedi meghalni a szentséget, hogy dicső és örök életet 
adjon a kegyesség és igazságnak; pillanatnyi győzelmet enged S 
felemelni látszik a képmutatást, a gonoszságot — sötétség embereit, 
de csak azért, hogy ezek annál nagyobbat essenek s egy megdicső- 
ült életnek fénye láttára örökre tönkremenjenek. 

Igen, igen! helyezkedj csak arra az álláspontra, a melyen Jézus 
állott, látni fogsz akkor mindent tisztán, világosan ; látni fogod bármi- 
nemü változásában e világnak és életnek, hogy lakozik az Isten ec földön ! 


kk x 
az 


, Igaz-e, hogy az Isten lakozzék e földön?" Ezt kérdhetik azok 
is, a kik hivő lélekkel tekintenek Istenre és az ő dolgaira. Kijelentem, 
hogy nem a hiszékenyekre értem, a kikhez az emberiség nagy része 
a mai korban tartozik, mert mind azokat, a kik bárminemü állítást, 
vagy föltételt a lélek, Isten, jelen vagy a Jövőre nézve a mások 
szavai után egyszerüen elhisznek s minden további vizsgálódásról 
lemondanak, csak hiszékenyeknek nevezhetjük; hanem értem azokat, 
a kik a szó szoros értelmébeu hivők; a kiket nem elégit ki a másoktól 
hallott állítás vagy föltevés, még ba az elismert tudósok ajkairól 
származik is az, hanem ők saját maguk indulnak el, hogy tudomást 
s mikor már ezt nem lehet, hitet, a mely meggyőződéssé válik, 
szerezzenek maguknak; a kik hitüket nem annyira örökségképpen, 
vagy mások által való ajándékozás útján nyerik, melyet ez esetben 
megbecsülni is alig tudnak, hanem az Istentől nyert tehetségeik 
által ők maguk szerezték, maguk építették Telt gű 

Külömbséget kell hát tennünk a hivők és hiszékenyek között 

annyival inkább, mert a mai korban sokkal jobban hódolnak a 
hiszékenységnek, mint a tiszta hitnek; e külömbséget azért 15 meg 
kell tennünk, hogy vegye észre az emberiség az olykor-olykori rajon- 
gásában, hogy ne mondjam vak dühében, ha vajjon e két osztály 
közül melyikbe tartozik? ha vajjon csalóka fény, vagy pedig igazi 
csillag-e az, mely után szalad s melyet élte vezéreül elfogad? . 


, Igaz-e hogy az Isten lakozzék e földön.?" Jogosult e kérdés 
a hivők ajkán is. Ezek oly dicsőségesnek látják Istent, oly semmi- 
nek e földet és az emberiséget, hogy e kettő között feltünő külömb- 
ségnél fogya csaknem önkénytelenül jő ajkukra a kérdés. A hivők 
lelke kutatva, mindent megvizsgálva száll át az Isten birodalmán s 
vet számot a találtakkal. A mi világunk kevés annak számára. 
Tovább megy hát és látja az eget dicsőségével, a napot bolygóivals 
minden bolygót mint egy uj és szép világot mellékbolygóival; látja 
a lényeket, melyek millió világban millió változatban élnek ; tovább 
halad, hogy közelebb érjen a végetlenség határihoz, ujabbnál ujabb, 
szebbnél szebb világok tünnek fel szeme előtt, de a végtelenségnek 
még sincsen sehol határa; lát azonban mindenütt egy kezet, a mely 
rendez, intéz és igazgat mindeneket; lát egy kezet, mely munkálni 
soha meg nem szünik, egy bölcseséget, melyről fogalmat nem alkot- 
hatunk, és ez az Istenség keze, az Istenség bölcsesége! A lélek 
kutatása tovább tart; pillanatok milliárdja a multban, jelenben min- 


dig csak egy, s a jövőben végetlenség, — ez az örökkévalóság! A 
sok világban és a különböző lényekben annyi akarat, s mégis az 
összes mindenség minden részleteiben csak egy akaratot — az Istenség 


akavatát mutatja; disharmonia hangja hallható itt és ott, de az atya 
akarata és czélja szerint egy magasztos harmoniába olvad össze a 
nagy mindenség! Az isteni tökélynek és világainak szépsége, a 
végetlenségnek és örökkévalóságnak bámulata, a czélnak egysége, az 
erős akaratnak szentsége, összehasonlítva e földi dolgokkal, e földdel, 
mely egy porszem a világürben, egy sötét pont a világegyetemben, 
oly fenséges, tökéletes alakban tünteti fel az Istent s mintegy oly 
lenézettség, megvetettségben e földet, hogy méltán kiálthat fel a 
hivő lélek: hogy az a végetlen, az a tökéletes, az a szent és örök 
Isten, a kinek aligha még csak tekintetére is méltó e föld , igaz-e 
hogy lakozzék e földön ?". 


. — Uj világ a lélek előtt, a hol nincs fájdalom, nincs szenvedés, 
nincs enyészet s nincs más törvény, mint a mit a lélek hordoz; uj 
világ, hol nincsen önzés, képmutatás vagy galádság s ez a szeretet 
világa; magában egy végetlenség! A másikban nincsen panasz, nin- 
csen bilincs vagy békó a sziveken, — örök jóság, szent szabadság 
és megosztatlan igazság ez a világ a tiétek! És a mint a lélek 
találja, a szeretet, az igazság, a jóság és szabadság világa az isteni 
tökélynek csak egy-egy parányi része, lelkének fénysugara! BE o föld 
azonban sötét, e föld zaklatott; itt csak sovárgás van a fény után; 
eljő-e hozzánk a fénynek bárcsak halvány része?! . . nem . . . nem 
: . . hiszen e töld a rabok hazája, az érdek és békétlenség tanyája 

s ama fénysugarakkal biró lélek — Isten igaz-e hát, hogy lakozzék 
e földön ? ! ú 

Szent ihletettségnek dala hangzik a végetlen távolban, örökké 
változó, mégis változatlan; örök fényben égő oltár látható, mely előtt 
a tiszta öntudat, a nem zavart lelkiismeret alázattal áll; lelki 
hódolat imájának hangja rezegteti meg a levegőt; a legnagyobb 
hatalomnak a kezében való érzet, az akaratán való megnyugovás 
mintegy az átszelleműlésnek szinét mutatja az arczokon, mig egy 
kéz — az Istenség keze áldását osztja a lelkekre. Es ezek után az 
emberi lélek elmélkedve merül el a földi imában, a földi hódolatban, 
az isteni nagy batalomban és áldásban s csaknem önkénytelenül 
kiált fel: az nagy hatalom, az áldás, a kit talán szellem lények 
dicsőitenek — az Isten igaz-e, hogy lakozzék e földön ? 

Igaz, igaz! az a nagy, az a hatalmas, dicső, az a jó és töké- 
letes, az az igaz és bölcs, az az áldó és szerető Isten, mint édes 
Atya, lakozik e földön is; jelen van ő mindenütt, mindenben. Hatal- 
mát, jelenlétét miképpen lényét, nem osztja meg senkivel. Társai, 
vagy alsóbb rendü Istenek, a kik kormányoznák e földet, nincsenek ; 
s nekünk megosztanunk lényét és hatalmát, kissebbitése az Istenségnek. 

Hivő atyámfia! bármily dicsőnek és tökéletesnek lásd is azért 
az Istent, a ki a mi meggyőződésünk szerint egy és oszthatatlan, 
hidd el, hogy lakozik ő e földön is. Ott van a multban, az emberi- 
ség fejlődésében és haladásában, mikor a tudomány és világosság 
heves küzdelmet folytat az előitélet és vakság" ellen; mikor szent 
akarata szerint bölcseséggel vonja össze a külömböző törekvéseket 
egyetlen egy isteni czélnak a megvalósitására. Ott van az enyészet 
és halálban mint elevenitő, uj életet adó lélek, mely áthatva a sirok 
rejtekét, szellemi fényt, lelki kincset hiv elő örökéletre s vezércsillag 
gyanánt helyezi-az utódok elé! Itt van ő a jelenben, jogos küzdelmeink- 
ben erősítve, csüggedésünkből fölemelve; szerető lelke áldással öleli 
körül a munkában veritékezett homlokot s balzsamot csepegtet a 
lelki szabadság és igazság harczaiban megsebzett szivekre ; itt van ő 
irányt mutatva lépteinknek, hitet adva a kebelnek s reményt a 
sziveknek! És ott van ő a jövőben is, a mikor, ha reményünkre és 
igazságunkra támaszkodhatunk, egy leszünk ő vele; a mikor bűn- 
bánatunk után a töredelmes szivet egy mindent átható Atyai kegye- 
lem magához öleli; ott van ő a jövőben, a mikor bizalmunk szerint 
ártatlan és tiszta szivvel fogjuk őt dicsőiteni s dicsőitésünk közben 
az ő égi szelleme, tökéletes lelke hozzánk fog szólani. 

Látom én Istent a természetben; ott van a kikeletben és az 
ősznek hervadásában, ott a rendben és a szépségben, a rezgő harmat- 
csepp, — üditő esőben és a zord viharban; a porszemben, a parányi 
állat életében, a felhő koszoruzta sziklákban s a millió életet tápláló 
termő talajban; jóságáról suttog a fa lombja, enyhet adó lelkét 
hirdeti annak árnyéka s áldásáról szól a madarak dala. Es ott van 
az Isten az emberben is; a jóság, mely megdicsőült, a szeretet, mely 
áldást áraszt; a tudomány és mivelődés, a becsületes munka és 
felfedezés az isteni lélek jelenlétének tanubizonysága. Ha imádkozunk 

s imánk enyhet adott; ha kitartánk s türelmes kitartásunk jutalmat 
hozott; ha feláldoztatánk és dicsőséget nyertünk, ott van ő akkor 
mindig az emberben! Ne csak a magasban, ne csak a távolban 
keressétek hát az Istent, hanem a közelben is, mert közel van 
hozzátok: bennetek van! benne van ő mindenben a mi tiszta emberi ; 
talán nem egész tökéletességében, nem egész szépségében és dicső- 
ségében, de azért bennetek, szívetekben van! 

Ugy van atyámfia! Lakozik az Isten e földön is! Ezt látom 
én mindenben mindenütt, de ezt látom főkép Jézusban, az ő dicső 
élete és nemes munkálkodásában; ezt: látom én szenvedésében a 
kereszten s feltámadásának dicsőségében! Lakozik az Isten tibennetek 
mindenütt, lakozik e hajlékban is. Zárjátok hát a szívbe, hogyha 
idejöttök, itt megtaláljátok s ha távoztok, hajlékotokba elvigyétek. 
Zárjátok a szivetekbe, hogy ha munkálkodtok, áldjon meg s ha 
bánkódtok, vigasztaljon. 

És te hajlék, mely a megosztatlan Isten imádására vagy alkotva. 
a ki laxozik mindenütt s e földön is, lakozzék az égi atya tebenned 
is! Légy szent a közösen munkálódó, az egy akarattal dicsérő és 
imádó szivek szent érzete által; legyen szent az emberi hang, mely 
benned hallatik, s a szózat a lelkekhez, mely Istentől származik ! 

Te meg jó Atyánk! a kit az egeknek egei be nem foghatnak 
s mégis lakozol e földön is, lakozzál, kérünk, e hajlékban is. Áld 
meg ezt s mindnyájunkat a kik itt vagyunk. Leljen kedvet e gyüle- 
kezet mindig előtted. Ha vigaszt, bátorítást, erőt keresnek, add meg 
ezt nekik; ha dicsérnek, hálát rebegnek, hallgasd meg őket. Ha férfi, 
nő, ifjú, öreg hozzád fordul, szerető karoddal öleld fel íket; a 
vészben, viharban te légy oltalmuk, ha tévednek, sziveiknek légy 
kegyelmes Atyjuk! 

Jó Istenünk, édes Atyánk! szivünk hozzád szól; mienk az 
imádkozás, de tied a meghallgatás, tied a megáldás. Amen. 


CsSIFÓ SALAMON 
árkosi unitárids lelkész. 


A CXV-ik zsoltár Báthory Zs. korában. 


Egy régi kiadatlan énekre hivjuk fel olvasóink figyelmét, oly 
énekre, mely szemmel láthatólag a Zsigmond-féle boldog korszak ha- 
tása alatt a XVI-ik sz. vége felé készült s unitárius szempontból 
mond ellent a fejedelmi udvar körül sürgő jezsuiták szent buzgolko- 
dásának. Talán éppen a tiltakozás erélyes hangja miatt nem vehették 
fel ez éneket elődeink kinyomtatott énekeskönyvükbe. Nem vették fel 
sem az eddig előkerült legrégibb kiadásba, melyet nem, mint hibá- 
san vélték, Dávid Ferencz korában, hanem jóval később, Thoroczkai 
Máté püspök idejében, 1606. táján bocsátottak ki régi betűkkel 
nyomtatva s a nyomtatás évét óvatosan elhallgatva a Heltai műhelyé- 
ből. Ez uj kiadásu példányokat kétségkivül a ma már utolsó példá- 
nyig kiveszett régibb kiadások évkönyvei közt akarták volna a ki- 
adók a figyelem felköltése nélkül elelegyiteni. Nem vették fel itt 
közölt énekünket később a Thordai János felügyelete alatt 1630. 
táján készül ujabb kiadásba sem, mely mindenben, formában ugy, 
mint tartalomban, a megelőzőket utánozta s melyet szintén hibásan 
tartottak eddig énekes könyvünk második kiadásának, a sokkal va- 
lószinűbb harmadik vagy negyedik helyett. 


A nagy világ előtt tehát mind máig ismeretlen maradhatott 
énekünk. A szintoly ismeretlen költő valószinűleg latinból forditotta. 
E forditás alkalmával, ugy látszik, leginkább a Heltai-féle paraphra- 
sist tartotta szem előtt, a kinek egy pár ódon hangásu rímet-rhyth- 
must egyaránt nélkülöző énekét némi változtatással még a XVII sz. 
végén is énekelték templomainkban a régi katholikus hymnusok me- 
lódiájára. Igy pl. az első zsoltárt: , Boldog ember az, ki nem jár az 
istenteleneknek tanácsán" a , Beatus vir" etc. nótájára énekelték. (Lásd : 
Isteni Dicsiretek. 1697. 46. 1.) 

Tárgyára s még inkább hangulatára nézve igen sokban meg- 
egyezik énekünkkel Bogáthi XLIV-ik zsoltára. Megegyezik a csaknem 
oly régi LXX. és XLII-ik zsoltár is a Thordai János-féle kiadásban. 
(537—543. 591—594. és 587—591 1.) Utóbbiból álljon itt a leg- 
jellemzőbb részlet a szükséges összehasonlítás kedvéért : 


Tudjuk, hogy vétkeztünk, 

Mert tégedet nem tiszteltünk ; 

Mint atyánkat, téged nem szerettünk ; 

Mint hatalmas urunkat, tégedet nem féltünk, 

Azért kell már tisztelnünk, 

Pogánokat, gyilkosokat, 

Paráznákat, bálványimádókat, 

Kiknek el kell viselnünk kemény igájokat. 


Elvövéd mi tőllünk 

Or. zágunkat, királyunkat ; 

Földhöz veréd a mi koronánkat ; 
Színed elől elvetted!) mi áldozatainkat. 


Megszünék sok helyeken 

Szent nevednek dicséreti, 

Szép ifjaknak ékeséneklési ; 

Mert a bálványimádás tőlled ezt érdemli. 


Közzüűlünk levígattál 

Nagy sok gazdag főurakat, 

Vitézeket, erős férfiakat ; 

Kiknek kövér testekkel hizlalál vadakat. 


Közzüűlünk rabbá tévél 

Sok menyeket, özvegyeket, 
Gyermekeket, gyenge szép szűzeket. 
Mind a mi bűneinkért miveléd ezeket. 


Mindezeket nyomtatásban is kiadhatták hitelődeink a Bocskai 
és Bethlen szabadabb lélekzetü korszakában. A most bemutatott 
CXV-ik zsoltárt azonban, főleg háromságellenes ezélzataiért, csak 
irott graduáljaik terjesztették el és tartották fena az utókorra. 
Alábbi közlésünket abból a nevezetes codexből vettük, mely 1606—11628. 
közt keletkezve, tudtunkkal egyedül őrizte meg a végkép elenyészés- 
től több XVI-ik sz.-beli unitárius énekünk dallamát. E codex az 
unitárius főiskolai könyvtár tulajdona. Könyvtári jegye: 57. II. 17. 


PFPsalmus CXV. 
já 


Nem nekünk Uram, nem nekünk Uram 
Add az tisztösséget: 

Hanem csak neked és szent nevednek 
Add az dücsösséget. 


2. 


Bejöttek közénk a bálványozók 
Es az misemondók, 

Kik csalárdkodnak, Christus nevében, 
Ugy mint képmutatók. 


3. 
Kik mi ellenünk hamisan mondják : 
Nincs nektek Istentek, 
Nincsen Christustok, nincsen hütötök. 
Nincs keresztyénségtek. 


1) Elvetetted — székelyesen. 

4. 


Te tudod nyilván, hatalmas Isten, 
Hogy te vagy Istenünk. 

Tégedet hiszünk, tégedet vallunk, 
Tégedet imádunk. 


5. 


Az Christus Jézust hiszszük és valljuk 
Te fiadnak lenni; 

Fogantatottnak a szent lélektől. 
Szűz magvának lenni. 


6. 


Nincsen mi köztünk idegen Isten, 
Háromságos Isten, 

Ki három személy, egy állat volna: 
Csodálatos Isten ! 


r/ 


Nem kellnek nekünk az sok keresztek, 
Amaz bálvány képek; 

A holt szenteknek hamissan költött 
Nagy sok tiszteletek. 


8. 


Az mi Istenünk mennyekben lakik, 
Minden felett vagyon. 

Valamit akar ő cselekedni, 
Hatalmában vagyon. 


9 


Azoknak penig az ő Istenek 
Csak templomban lakik : 

Arany, ezüsttel, kővel és fával, 
Képpel ábráztatik. 


10. 


Azt mondgya Christus az Isten felől, 
Hogy lélek az Isten; 

És imádtatni ő igasságban 
Akar és lélekben. 


lde 


De ők ez ellen imezt kiáltják, 

, Hogy személy az Isten; s 

És nem egy személy, de három személy, 
Egy állatú Isten. 


128 


És tiszteltetni akar képekkel: 
Bálványimádássat; 

Sok oltároknak csinálásával, 
Templom rakásával. 


13. 


Misemondással, gyertyagyujtással, 
Drága öltözettel ; 

Orgonálással, csengetésekkel 
Es kiáltásokkal. 


14. 


Ezeket feddik az szent propheták 
Az pogán népekben ; 

És megcsufolták, meg is tiltották, 
Izrael népében. 


15. 


Mert az képeknek nincsen szóllások, 
Nincsen sem látások ; 

Nincsen járások, nincsen hallások, 
Sem tapasztalások. 


16. 


Nincsen illések (ielések), illatozások : 
Nincs érzékenységek. 

Nincsen erejek, nincsen hatalmok : 
Azért semmi hasznok 


17. 


Szent Dávid király irja azokról, 
Kik képet faragnak : 

Légyenek, ugymond, hozzá hasonlók, 
A kik abban biznak.!) 


18. 


De te keresztyén, bizzál az Urban, 
Az te Istenedben, 
Ki segítője az ő népének 
Minden szükségében. 
19. 
Az kik az Istent félik, rettegik, 
Bizzanak ő benne: 
Nem hadgya őket, megoltalmazza 
Minden ő ügyökben. 
20. 
Megemlékezik az nagy Ur Isten 


ÚN őtöt félőkről, 


1) , Rettenetes mondás!" —- jegyzi meg e helyre Heltai az ő zsoltárfor- 
ditásában. , Miért mondgyák tehát: Nem ártnak a képek" ete, 

Kicsintől fogva mind az nagyiglan 
0 nemzetségökről. 


2918 


Megáldgyon téged, oh istenfélő, 
Az egy igaz Isten, 

Ki teremtette mennyet és földet, 
Az nagy bölcs Ur Isten. 


22. 


Kinek lekása mennyekben vagyon, 
, És az földet adta, 
Es embereknek és fiainak 

0 lakóul hagyta. 


23. 


Nem az megholtak dicsérik Istent, 
Kik föld alatt vadnak ; 

De mi dicsérjük, kik földön lakunk. 
Örökké ugy legyen ! 1) 


LII 
I 
gr 


Közli: KANYARÓ FERENCZ. 


1) A régi unitar. énekeknek szokott bevégzése: Ugy legyen! (Amen.) 


Keresztény Magvető. 

Egyháztörténelmi adatok. 
CXXV: 
A csöbi oratorium elpusztitása és kárpótlása. 


Az udvarhelymegyei Csöb községben az unitárius templomot 
1788-ban vették el erőszakkal. A templom nélkül maradt unitáriusok 
valószinűleg egy kis oratoriumot épitettek, a melyet azonban 1825-ben 
bordosi plébános Lőrincz Mihály, a kinek kezelése alá tartozott Csöb 
is, mint filia, buzgó hiveivel elfoglalt és elrontatott. Az unitáriusok 
keresetet inditanak a Szék tisztsége előtt, a minek eredménye az lett, 
hogy 1828-ban egy bizottság szállt ki Csöbbe a kárpótlás megálla- 
pitása végett. Ez ügyet világosítja meg az alábbi érdekes okmány, 
melyet ravai Kecskés István, a ki a ravai ekklának 34 évig volt 
curátora és ez ügynél szereplő egyén volt, irt meg és helyezett az 
ekkla ládájába. Kutatásaim közben ez iratra akadván, érdekesnek 
tartom szóról-szóra közölni. 

; Emlékezetnek okáért irtam ezen nevezetes dolgot, a késő ma- 
radék hogy megtudgya azt, hogy Nemes Udvarhely Székben Csöbben 
az Unitáriusoknak Templomok volt, Melyet 1825-be a Csöbbi pápis- 
ták Hatalommal el Rontottak a Mellette volt fa Harang Lábbal 
együtt. Mely mián sok  versengések valának, ezt megvizsgálni 
s orvosolni tudó személyek előtt, Melyből lett következés ez hogy ez 
1828-ik Esztendőben Martyus 20-ik napján Méltóságos VKirály Biró 
Matskási Lajos ur a F. K. G. Decretum nyomán Csöbben jöve, mint 
preses. Maga mellé vévén Siményfalvi Kis Zsigmond urat, a T Kis 
Dullot Bözödujfalvi Kovács Elek urat. Jelen volt a Kereszturi Trac- 
tus Esperestye Ravai pap Nagy-Solymosi Kontz Márton ur is és az 
elrontató Borsodi plebanus Szent Királyi Lőrintz Mihály Uram. A 
mikor is elsőben a templom helyét a honnat el rontatot, azon helyet 
( lölökre mérvén Eppen akkorát a Csöbbi kert fölött a verőfényen 
a melyet ugyan Csöbben lako Károly György a falu helyiböl vet 
volt, a melynek szükséges utat is járának a csöbi lakosok körül 
Heten a Templom Helyért adatott. Hoszsza ki a hegy felé 14 öl 
keresztül felfelé 6 öl melyek minden felől kiis köveztettek: ez után 
Bordosról Ravából négy vallásu emberekből 17 személyek Commesa- 
riusokk állitatának bé eskettetvén az el rontot Templom és Harang 
Láb megbetsüllésire. Ezek között voltam én is a ki alatt nevemet 

leirom. Betsültetet penkő pénzbe Rflor 76 az az Hetvenhat nírtra. 
Mely a mostani folyó Bánko pénzbe tészen Mfrintot 228-at. Ez meg 
léve a mely harang az Unitárius atyatiaktol elvétetet azt meg mér- 
ték az Sz. Demeteri Mlgos Udvarba melynek let 38 font nehézsége. 
Melly hallatlan dolognak illyen következése jőve, még a ki az 
elrontását munkálta a fenn irtaknak ő maga is bánta. Mint az mű 
Urunk Jesus Krisztust el árulo Judás megbánta volt cselekedetét s 
fel akasztá magát, fizessen meg az Isten neki igazán annak a ki 
velünk s vallásunkkal csufolkodni kivánt mert nekünk az az mü 
Urunk Istenünk az ki nekik, mü pedig a szent irás szerint, hiszünk 

mindent. 
Ravai most Idősebb Ketskés István m. p. 


(Eredetije a ravai ekkla. levéltárában.) 


Közli: VégH MinÁLy. 

Párisi levél, 
Páris; 48954 jul: 
(Tanulmánya halhatatlanságról a fejléstani naturalizmus szempontjából, irta és 
a Sorbonneban felolvasta Sabatier, a montpellier-i tudományegyetem dékánja. 
I. vol. in 12. Paris, lib. Fischbacher. — A szabadelvü egyházak képviselőinek 
7 nagy gyülése Nímes-ben.) 


Szerkesztő úr! 


Még a mult levelemben akartam irni Sabatier montpellieri- 
tanár felolvasásairól, melyeket Párisban egy nagyon is fontos tárgy- 
ról tartott. De miután én nem hallgattam meg mindenik felolva- 
sását, várnom kellett, mig azokat kinyomatja. Ez a napokban meg 
is történt. A munka megjelent, s elolvastam. Nagyon érdekes könyv, 
mely az olvasát magával ragadja s néhol kissé nyugtalanitja. Lehet, 
hogy az ember nem osztja a szerző minden nézetét, de csábittatik. 
Lehet, hogy e hatalmas szellem csábitása ellen erősködik, de elragadja 
és egyszersmind nyugtalanitja is. Nyugtalanitja, mert úgy érzi, hogy 
egy erős meggyőződésű, az igazság szeretetétől áthatott, csupán az 
emberi lélek jövő érdekétől vezetett szellemmel áll szemben. Az em- 
beri lélek jövő élete! És mégis nem fogadja el az e gyetemes, szük- 
ségképpi halhatatlanságot, hanem csupán a feltételest. És ez az, a 
mi az embert nyugtalanitja. A rejtély eme megoldásán megrezzen. 
Mások is foglalkoztak előtte e kérdéssel, de nem ugy tárgyalták. Pe- 
tavel-Olliff is ,Le probléme de limmortalitéf művében, melylyel 
ezelőtt nehány évvel annyira feltünt, hosszasan fejtegette e tárgyat, 
de inkább vallásos szempontból. Sabatier munkája pedig kizárólag 
tudományos szempontból. Mindjárt az első felolvasás alkalmával ki 
is jelentette ezt e szavakkal: ,Nem a vallási hiedelmek, nem a 
hitvallás nevében beszélek, hanem más módon . . . Nem azért jöt- 
tek, hogy egy egyházi beszédet hallgassanak; hogyha e váratlan 
próbára vállalkoznám, még az a vád érhetne, hogy csalétekkel aka- 
rom FGgöSSKSHRE mely szemrehányás iránt különösen érzékeny len- 
nék . . . Azt hiszem tényleg sok Mp álts nem jött volna el, ha 


tudja, ház beszédtartásról van szó . . . Én mint naturalista és 

független gondolkozó akarom ez annyira kényes kérdést tárgyalni. 
Igy tehát a kérdést előre meghatározza, tudományos és  bölcselmi 
szempontból szól hozzá s főképp tudományos szempontból. A hall- 
gatóságra nem lehet panaszsza, mert az utolsó felolvasásait is oly sokan 
hallgatták, mint az elsőt, ugy hogy a Sorbonne nagy terme alig birta befo- 
gadni. És az mindenesetre figyelmet érdemel, hogyily kérdés tárgyaltatott 
a Sorbonne-ban, ilyérdeklődés mellett. Hogy a tudós szerzőről is tájékozást 
nyujtsak, Armand Sabatier a montpellier-i tudomány-egyetem dékánja, a 
zoologiai intézetben tanár, melynek egyszersmind igazgatója. Egyik 
elsőrendü naturalistája a jelenkornak. Számos természettörténelmi 
munkát irt és a mostani tárgyhoz hasonlóról: , Az életről és halál- 
ról" két kötetet közölt. A Darwin iskolájához tartozik, az evolutio- 
nista vagy tranformista iskolához, de evolutionismusa talán még kö- 
vetkezetesebb, mint a Darwiné. Igaz, hogy Darwin maga is utóbb 
részben javitotta első elméleteit. Sabatier protestans, mit az életben 
is megmutat. Az orthodoxokhoz tartozik, de orthodoxiája nagyon 
békés szellemű. Ennyit az emberről és tudósról. 

Mostani felolvasásaira visszatérve, először is bevezetést tartott 
tárgyához. Úgy hiszi, hogy felelnie kell arra a hires kérdésre, ,a tudomány 
bukására," melylyel közelebbről annyit foglalkoztak. És erre a fele- 
let csak egy lehet, az, hogy nem adta-e meg a tudomány, a mit 
tőle vártak, hogy nem azt kivánták-e attól, a mit nem adhat meg és 
a mit soha sem is igért. Hogy némely igéreteket látszott tenni, a melyek 
még nem teljesültek, ez nem azt teszi, hogy megbukott, mert még 
nem tüzött ki magának határnapot, tehát várakozni kell, és midőn 
az elhatározó nap eljön, a tudomány teljesíteni fogja mindazokat 
az igéreteket, a melyeket tett, a mire mindennap fáradhatlan  mun- 
kával törekszik. Felel azoknak is, kik a halhatatlanság tudományát 
vádolják, s főleg a naturalistákét. S megmutatja, hogy ez itéletek 
félreértéséből, pártszellemből vagy tudatlanságból származnak. Csakis 
ezután tér a kérdés tárgyalására. 

Azzal kezdi, hogy meghatározza a szavak értelmét, melyeket 
használni fog és az álláspontot, melyre helyezkedik, Mikor a halál- 
ról beszél, e szó előtte nem megsemmisülést jelent, mert semmi sem 
semmisül meg. Tehát ez a halhatatlanságot erősiti? Igen, de ez 
végre is nem jelent többet, mint az alkotó elemek lerombolhatat- 
lanságát. A halhatatlanság itt azokra a viszonyokra néz, melyek 
összekötik az elemeket. A kérdés tehát: vannak-e lerombolhatlan 
viszonyok ? Ez a halhatatlanságnak valódi kérdése, mert a mi min- 
ket érdekel, az az ember személyiségének halhatatlansága. A mi 

tudományos elméletét illeti, az a fejléstan, mely szerint a természet- 
ben minden dolog egy elsődleges anyagnak, egy eredeti csirának 
transformatioi, evolutioi által van. Gyakran vádolják a fejléstant ma- 
terialismussal. Sabatier e vádat hamisnak nyilvánitja és azt adja 
hozzá, hogy ,a teremtés munkájának fogalma előtte a legméltóbb- 
nak látszik és a legmagasabb fogalomnak a világegyetem teremtőjé- 
nek hatalmáról és bölcseségéről." Az első felolvasást annak megál- 
lapitásával végzi, hogy a személyi hallhatatlanságban való hit álta- 
lános. Ez erkölcsi bizonyiték; ez nem tudományos megmutatás, bi- 
zonyos. De megengedi a hivőnek, hogy azt mondja: az én hitem 
nem képtelenség, nem képzelem. Az igazságosság és az élni akarás 
eszméje is valódi értékü bizonyitékok. De a tudósra, a naturalistára 
nézve a halhatatlanság hite a halál általános látványával. szembe 
ellenmondásnak látszik. Szóval a halhatatlanság hitet ki lehet-e egyez- 
tetni a tapasztalás tényeivel. Ezt kell vizsgálni. Sabatier azután a 
durva anyag állandóságát vizsgálva, megmutatja, hogy abban az ala- 
kulásoknak folytonos forgása megy végbe, tulajdonképpeni egyénesi- 
tés, következőleg halhatatlanság nélkül. Az élő anyag ellenben, mely 
végzetszerüleg a halálra van szánva, a valódi halhatatlanságnak adja 
példáját. Az élő lényeknek lényeges alapul egy állomány szolgál, 
melynek a protoplasma vagy egyszerüen a plasma nevet adták. Min- 
denütt, a hol plasma van, élet van és mindenütt a hol élet van, ott 
plasma találtatik. Most már az elsődleges plasma, mely a földön az 
életnek első megjelenésekor mutatkozott és a melyből a többi élő- 
lények kiszármaztak, lehetőleges (potentielle) halhatatlansággal ru- 
háztatott fel, azaz a hallhatatlanságra bizonyos körülmények közt 
való alkalmassággal: halhatatlan az elemek választása által; a 
dynamikus kötés állandósága által; ama teremtő hatalom által, mely 
neki megengedi, hogy mindenütt az életre legszükségesebb elemeket 
ragadja meg. Azonkivül a csirázó plasma magát folyton tökélesiti 
eredetétől fogva. Az elsődleges plasma nem adhatott életet csak al- 
sóbb szervezeteknek. De fokozatosan emelkedett egészen addig, hogy 
kiinduló pontja legyen a felsőbb állatoknak s végre az embernek. 
Így teljesül a plasma evolutioja fokozatos emekedés által, a lehetőle- 
ges halhatatlanság birását bizonyitva. De ezek az ő halhatatlan: 
ságának belső feltételei. A külső feltételek a szervezet, a test, a földi 
és csillagzati környezet; és szükséges, hogy mindezek a feltételek 
kedvezők legyenek a plasma evolutiojára. S méginkább szükséges, 
hogy a plasma megtartsa halhatatlansága belső feltételeit, hogy ne 


rombolja szét a dynnamikus és organikus egyensulyt, mely jellemzi, 
különben a halál felé veszi utját. 

A plasma halhatatlansága feltételeinek emez elészámlálása azért 
van, hogy felmutassa a physikai személyiség halhatatlanságának belső 
és külső feltétele elemeit. És ez jogosult, mondja ő, mert a jövő 
élet nem lehet teljes ellentétben az előző élettel, minhogy akkor 
nem elégítené ki a folytonosság szükségét, mely valóságot reméltet. 
Szóval az nem lenne ugyanaz az emberi személyiség, mely az életet 
folytatná. Itt a tudós technikai fogalmát adja a physikai egyéniség 
átalakulásának az evolutio különböző menetein. E physikaiegyéniség 
nem tiszta, nem egyszerü egység, hanem összetett lény, melynek nél- 
külözhetetlen eszköze az agyvelő. De az agyvelő nem teremti a 
physikai lényt, nem teremtheti a szellemet. 

Az agyvelő alakitja a gondolatot, gyüjti és rendezi a szellemet és 
igy alakitja a személyiséget. , A physikai idegközpontok lennének tehát 
a világegyetemben mindenütt elterjedő szellem gyüjtői és szervezői, mint 
az" elsődleges plasma  gyüjtője az életnek . . ." Itt hosszasan 
igyekszik gondolatát magyarázni, s számos példát hoz fel bizonyité- 
kul arra nézve, hogy az élet és szellem a világegyetemben minde- 
nütt el van terjedve. Valószinü, hogy a tudós tanár itt magát a 
pantheismus vádja ellenében akarta védelmezni, melylyel őt illették. 
Nehány orthodox most is mondotta ezt, de szerintem helytelenül, 
mert sem korábbi munkáiban, sem mostani felolvasásaiban, semmi 
sincs, a mi e szemrehányást igazolná. 

A negyedik felolvasást az alkalmasság elméletének és életének 
szenteli, hol más tudósok és bölcselők után az anyagot törekszik 
meghatározni: ,az anyag a szellem által felöltöztetett forma a vég 
ből, hogy czélt valósítson." 

Miután az előbbiekben az alapot letette, most magába a kér- 
désbe megy belé. , Láttuk, mondja, hogy az agyvelő nem teremtője 
a szellemnek, hanem csupán gyüjtő szerve. A kérdés tehát az : hogy 
az agyvelő, mely a test halálával, mint agyvelő eltünik, magába tudja-e 
fogni a physikai személyiség állandóságát ? Előttünk a dolog ugy áll, 
hogy a földön tuli lény a földi lénynek folytatása, meghosszabbítása, 
kell, hogy mint -ez utóbbi, személyiséget, organikus és physikai sze- 
mélyiséget alkosson." Szóval a személyiség folytatódik, uj szervezet- 
ben. És e szervezetnek nincs más eredete, mind az elsődleges szer- 
vezetnek. A mindenütt elterjedő szellem (ezt nem szabad íeledni) 
szervezte az elsődleges plasmát és igazgatta átalakulásaiban, éppen 
idön tuli szervezet a személyiség méltóságában emelkedett 


igy a fö 
ája. Ennek az uj, hatalmas és finom szervezetnek, mely 


szellem munk 

a legátlátszóbb és legtisztább anyagból vanalkotva, összhangzatosabb 
összetétele van. Alá lesz vetve, mint a földi plasma, a külső és 
belső feltételeknek. A külső feltételek, az az a környezet, egy ki- 
váltságos helynek gondolandó, a megifjulás kimerithetlen forrásának. 
A belső feltételek magában a psychikai elemben találtatnak, mely a 
személyiség fensőbb jellemét adja. Akarata és szabadsága hatalom- 
mal ruházzák fel, hogy a vonzás és taszítás belső mozgalmait irá- 
nyozza. Más szavakkal a szabadválasztásra való világosság és a cselek- 
vésre való akarat, ezek a psychikus- személyiségnek igazi részei, me- 
lyek halhatatlanságát biztosítják. Hogyha a földöntuli plasma tehet- 
ségei hasonlitanak is a földi plasmáéhoz, mégis nagy különbség 
van köztük: a földi plasma a szétosztásra hajlik, mig a psychikus 
személyiség irányzata: a vonzás, összpontosítás. Tehát a földöntuli 
szervezetet oly alaknak lehet gondolni, mely nem ismeri többé a 
csirabeli szétosztást és sokszorozást. ik 

De hogyan alkalmasitja magát az ember a földöntuli lény bi- 
rására? vagyis hogyan lesz a psychikus lény halhatatlan. Valószinü, 
hogy saját akarata által. Szabadsága van, hogy maga szabja meg 
irányát, hogy alkalmazza vagy eltaszitsa azon eszközöket, melyek 
psychikai kötelékének megóvására rendelkezésére állanak. Vannak 
emberek, a kik azon fáradoznak, hogy a világosságra jöjjenek és hogy 
fényeltessék az isteni képet, mely bennük van és vannak, kik az 
ellenkezőt teszik. Némelyek magukat Isten felé irányitják, az evo- 
lutio legmagasasabb czélja felé, mások pedig az ősatya azaz az ál- 
lat felé. És e kettő közt mennyi a közbeeső fokozat, mennyi árnya- 
lat! Ez igaz, mondja Sabatier, de hogyha az erős embernek épsége 
van, mely minden szétosztásnak ellene áll, az állati embernél vég- 
zetes feloszlás áll bé. A mi azokat a lelkeket illeti, melyek a nélkül 
hogy az erkölcstelenségnek lennének szolgái, némileg elengedik aka- 
ratukat és közönyösek lesznek egy autonom lét iránt, vagy lehetne 
mondani, személytelen személyiségek lesznek, azok a földöntuli élet- 
ben mint autonom és személyi csoportok nem fognak létezni, ha- 
nem bényeletnek az egészséges és bátor lelkek által, melyek ma- 
gokról az állati örökséget levetkezik. Az ember halhatatlansága te- 
hát nem egyetemes és szükségképpi, az feltételes, bizonyos feltéte- 
lekhez van kötve. 

De nem veszi-e ez el az erkölcsi törvény szentségét a halál 
után? Az erkölcsi törvény szentsége, feleli Sabatier, ez éppen a ha- 
lál. 5 előtte ez az egyedüli, mit a legfőbb Igazságosság akart, a ki 
nem akarja magát elválasztani a legfőbb jóságtól. Az Isten el akarja 

nyomni a rosszat és e végből elnyomja a hazugot. Itt veszi tekintetbe a fáj- 
dalom szerepét, melyet nem anyira büntetésnek néz, mint javitó eszköznek. 

A fájdalomnak tehát lényegesen nevelő szerepe van, de csupán 
a földi élet alatt, hogy a teremtett lényt alakitsa és az erkölcsi rosz 
legyőzőjévé tegye. Miután a fájdalom élete elnyomatott, egyszers- 
mind az erkölcsi rosz is el van nyomva. Arra az ellenvetésre, hogy 
a végső megsemmisülés talán nem elégséges arra, hogy az emberben 
a vágyat inspirálja az erkölcsi rosz kikerülésére, szerző azt feleli : két- 
ségtelenül nem, de az örök büntetéstől való félelelem megakadályozta-e 
az embert abban, hogy magát rosz szenvedélyeinek átadja? , Azzal 
végzem tehát, hogy a földöntuli büntetés fogalmát nem gyakorlati 
hatáshoz kell kötni, hanem az erkölcsi, emelkedettebb  természetek- 
hez méltó megoldáshoz, azokhoz az emberekhez, kik az életről és czél- 
járól magoknak a legtökéletesebb fogalmat alkotnak. Ezért hogy az 
erkölcsi személyiség folytonos emelése szempontjából való munkának 
szentelt élet egyfelől, és az elhatárzó halál másfelől, ugy jelennek 
meg ez állásponton nekürk, mint az erkölcsi törvény valódi szen- 
tesitései, az élet földöntuli meghosszabbitására." 

Itt végződik tulajdonképpen a kérdés tárgyalása. A hetedik és 
utolsó eléadás főleg alkalmazás volt, s némely kifejezéseknek magya- 
rázata és az egészből gyakorlati következtetések vonása. Igy például 
azt lehetett hinni, hogy a halhatatlanságot csak a gondolkozók szine 
javának és a kitünő embereknek tartja fenn Ugy nyilatkozott, hogy 
nem éppen ez az ő gondolata, mert a gyakran igényelt kitünőség 
gonosz. A halhatatlanság azoké, kiknél megvan a sziv és lelkiismeret 
nemessége. ,A kiknek gondolatjuk alázatos, azoknál van meg mégis 
a halhatatlanság lényeges feltétele, hogyha akaratjuk határozottan a 
kötelességre, a jóra, mások szeretetére van irányitva, egyszóval hogyha 
az evolutio folyamában haladnak," Tovább menve, czáfolja a végső 
helyreállítás tanát, melyet nem fogad el, főleg azért, mert abban a 
szabadság ellen támadást lát. Az Isten életre itélne egy szabad lényt, 
a ki akaratának minden törekvését arra forditotta, hogy saját ma- 
gát lerombolja. A földi időköz arra van, hogy a szabad lények vá- 
laszszanak élet és halál közt. Hogyha ez időszak nem használtatik 
fel, uj időszak nem következik. Miután még némely kérdést vizs- 
gál, mint például mi történik azokkal, kik gyermekkorukban halnak 
el, még mielőtt az erkölcsi kötelezettségről tudatuk lett volna, ne- 
hány gyakorlati közetkeztetést von az eléadottakból. Az élet szere- 
tete és tisztelete arra kell hogy minket vezessen, hogy munkáljunk 
a magunk megalkotásásán, hogy kössük meg jól az erkölcsi szemé- 

lyiség kötelékét, hogy irányozzuk magunkat a jóra, mind annak a 
keresésére, mi minket a halhatatlansághoz közelebb hozhat. Minden 
— munka, cselekvés a lény tökéletesítésére; a világegyetem evolutiojá- 
ban nincs tétlenség, restség. A munka egyetemes törvény, Munkál- 
junk hát! Mire? hogy tudósok, hiresek legyünk? Kétségtelen a ne- 
mes nagyravágyás jogosult, feltéve, hogy annak elérésére nem kivánja 
áldozatul a mi hüségünket és becsületünket. De van egy, még ma- 
gasabb nagyravágyás: az hogy jók legyünk. Ez az evolutio legmaga-. 
gasabb törvénye és végezélja." 

Ez az összege emez előadásoknak, melyet a mennyire egy ily 
kényes és sokhelyt elvont tárgyról lehetett, hiven vontam össze. Elég 
bő anyagot ad a gondolkodásra. Az evolutio tana teljesen és követ- 
kezetesen van alkalmazva. Az elsődleges plasma, mely az: isteni 
szellem hatása alatt mindenüvé kiterjedt, (ez eszme már megvan a 
Genesis első verseiben is, hol az mondatik, hogy ,az Urnak lelke 
táplálja vala a vizeket" még helyesebben ,ült vala a vizeken", ugy 
szólva melegitette a dolgok csiráit, a lények összegét) fejlődik és az 
élet hosszú menetein keresztül alakitja a lényeket. KE lehetőleges 
halhatatlansággal felruházott plasma alakitja a psychikus plasmát, 
mely etheri szervezetté alakúl, hogy folytassa a földöntúli életet. Ez 
szorosan az evolutió tana. A második állapot azonban mégis csak 
hasonlat által mutatható meg, mert a tapasztalati tudomány nem 
hatolhat a földöntúli birodalomba. És itt van az okoskodásnak 
gyönge pontja; ez az, a mely mindig kérdéses pont marad. Bár 
bizonyitékai, a hogy ő a halhatatlanságot telfogja, lánczolatosoknak 
látszanak, azt kell kérdeznünk: Dehát a tudomány felhatalmaz-e 
arra, hogy a földi élet tényeiből a földöntúliéira következtessünk ? 
Hogyha nem is czáfolhatjuk meg a tudós tanárnak a halhatatlanság- 
ról való nézeteit tudományosan, ugy hisszük, hogy a vallásos érze- 
lem nevében, az egész evangelium, a Krisztus nevében jogunk van 
nem osztani. Én részemről nem fogadhatom el, hogy az Isten munká- 
jában oly hiány legyen. A végső megsemmisülés semmi nyomára sem 
lehet találni a Jézus és az apostolok tanitásaiban. Azt elfogadom, 
hogy az akarat és annak irányítása szükséges az üdvben való részese- 
désre. De azt is hiszem, hogy elébb vagy később, itt vagy egyebütt 
az isteni szellem befolyása alatt az akarat szükségesképpeni erélylyé 
lesz, hogy  visszahasson a rosz ellen és hogy Isten felé irányuljon. 
Szóval nem hiszem annak szükségességét, hogy a hazug, hogy a 
rosz megsemmisittessék. 

Némely lap erősen birálta. S különösen azt vetették szemére, 

hogy a kicsinyeket és alázatosokat a halhatatlanságból kizárja. De 
ebben tévesen magyarázták gondolatát. De bármennyire nem osztja 
is valaki a kitünő természettudós nézeteit, könyve jeles és érdekes mű. 

— A szabadelvű egyházak háromévenkénti gyülésüket Nimesben 
tartották meg, 130 lelkész és világi részvételével. E gyülés mindig 
az egyháztanácsok ujraválasztása után szokott összejönni. Schickler 
báró elnökölt most is, ki a megalakúlástól fogva vezeti e gyüléseket. 
Részletekbe nem bocsátkozom, csak azt emlitem meg, hogy a libe: 
ralisok helyzete általában kielégítő, csupán pénzügyi oldalról marad 
fenn kivánni való, de e tekintetben is javulás mutatkozik. 

Vincent Sámuel iskolája —  Nimesben — melynek feladata 
szabadelvű lelkészeket nevelni, szépen virágzik. A genfi theol. facultás- 
nak egy tanára, ki a níimes-i gyülésen jelen volt, a legelismerőbben 
nyilatkozott ez intézet ifjairól, a kik közül számosan mennek tanul- 
mányaik folytatására Genfbe. Ez intézetnek jóhatása már érezhető 
egyházainkban. A" szabadelvü egyházközségek, hiányával voltak a 
lelkészeknek, most már egy két év alatt, — köszönet Vincent Sámuel 
iskolájának — minden üres hely betöltetik. 

A szabadelvüek és az orhodoxok közt még mind folynak az 
egyesítő kisérletek. A nímes-i gyülés erre nézve a következő határozatot 
hozta: , A gyülés ujból kifejezi mély vágyát az egyesülés és kibé- 
külés iránt . . . A gyülésnek semmi ellenvetése sincs az ellen, hogy 
egy átalános zsinat tartassék az orthodox consistoriumok által előre 
elfogadott külön megbizás alapján, csakhogy azt kövesse az arány- 
lagos képviseltetés szabályainak megállítása." Azonkivül ajánlatot 
tesz, hogy ennek előkészítésére tartsanak közös értekezletet. 

E határozatot a mérsékelt orthoxok örömmel fogadták és. , La 
Vie nouvelle "lapjokban helyeselték. A szélső orthodox , Le Chritlanisme 
au XIX-e siécle" megelégszik azzal, hogy a határozatot figyelemremél- 
tónak mondja. 

- — Éppen most értesülök, hogy a vallásügyi minister a párisi 
consistoriumhoz levelet irt, hogy jelöljön egy lelkészt az Oratoire-i 
üres állomásra. Minthogy a consistorium tagjai most nagyobbrészt 
Páristól távol vannak, a jelölést valószinüleg csak novemberben fog- 
ják megtenni. 

Fogják-e végre Robertyt jelölni, kit a presbyteri tanács ajánlt? 


Talán. 
CsaggRgvuaup JD, 


PÜSPÖK 


JUBILEUMA. 


n Székelyföld az igazi magyarság tüzhelye. A haza e része bo- 
[EN csát legtöbb apostolt ki az eloláhosodott vidékekre a magyar 

— elem védelmére. Gazdatiszt, pap, tanitó, hivatalnok nemcsak e 
bérczes kis hazában, hanem az anyaországba is bőven jut a Székely- 
földről. De aztán a Székelyföldnek is a koronája Háromszék megye. 
E megye lakósai vivták a szabadságharczban azt a dicső csatát, a 
mivel kiérdemelték a spártai nevezetet. De a mi legtiszteletre mél- 
tóbb, e megye a müvelődés terén is a zászlóvivő. Igazi nagy embe- 
reket adott a hazának. Kivált Erdővidék classicus földje, a melyen 
annyi nagy szellem pilantotta meg a napvilágot. Földmüves népe is 
annyira müvelt, hogy a biblia nemcsak minden háznál megvan, hanem 
olvassák, ismerik, megis értik. A földművelő nép értelmiségéről ta- 
nuskodik az, hogy nincs valamire való család egy községben is, a 
melyből tanult ember ne került volna ki. Az iskola iránt nagy szere- 
tettel viseltetnek. Papjaikat édes tiszteletes urnak szólítják. A székely 
nép jóigyekezetü. Mivel nagyon elszaporodtak, jutott belőlük Oláh- 
országba 18, pedig a székely kiváló munkás kéznek kár idegen ország- 
ban dolgozni, mikor itthon is olyan szükséges a munkás kéz. Ujságot 
járat sok községben a falusi nép. 

E nép szivében nagy a tisztelet nagy emberei iránt. Egy-egy 
püspöki megjelenés ünneppé avatja a hétköznapokat is. Bölönben e jó 
módu erdővidéki községben aug. 25-én igazi ünnepnap volt. Telre 
lelkesítő, fölemelő magasztos jelenetekkel. Legszebb volt Ferencz József 

püspök 46 éves papi és tanári jubileuma. Az elismerés, ha kiváló 
érdemeket szerzett és nemes lelkesedésü embert ér, mindig szép. Fe 
rencz Józsefnek az unitárius egyházban kiváló érdemei vannak. 

Nem a tudósító feladata e kiváló tények felsorolása. Csak a 
főbbeket emlitem fel. Az ő püspöksége alatt nagy haladást tett az uni- 
tárius egyház, mind az anyagi, mind a szellemi téren. A nemes tett" 
ben ő maga járt elől hódítva és lelkesitve. s ő maga is lelkesülve a 
szent munkában. Lelkész korában szerkeszti e folyóiratot, tankönyvet 
ir az ifjuság részére, később a papnöveldében szaktárgyait mély belá. 
tással és sok ismerettel dolgozza fel. Sok tontos intézkedés történt 
az ő püspöksége alatt. A belső emberi nyugdijintézet megteremtése, 
a , Dávid Ferencz alapitvány", sok üdvös egyházi törvény, mind az ő 
munkássága kifolyásai. De a mi tiszteletre ébreszt iránta az ő szép 
családi élete, nemes jelleme, a melyek nemcsak az unitárius vallás 
közönség szeretetét, hanem a más vallásuak tiszteletét 15 biztosit- 
ják részére. Egy unitárius papnak vagy püspöknek nem külső fény- 
nyel, hanem odaadó munkássággal. nemes jellemével kell hatnia  hi- 
veire és embertársaira. Ferencz József püspök iránt a közszeretet 
oly impozáns módon való nyilvánulása, megkoszoruzása az ő tevékeny 
életének, bizonysága az iránta érzett meleg szeretetnek. 

Ez a szeretet már a megérkezéskor nyilvánult az ő személye 
iránt. A vasuti állomásnál Apáczán, Osváth Gábor esperes üdvözölte 
szeretettel, mire a püspök meghatóan válaszolt. Nagy-Ajtára, a főszol- 
gabiró Henter B. négyes fogatán jött, itt a község derék lakósai valláskü- 
lönbség nélkül várták, diszkaput emeltek , Isten hozott" felirattal. — A 
leányok csinos virágkoszoruval kedveskedtek s precisül énekeltek. — 
Kriza lelkész üdvözölte csinos beszéddel. A püspök meghatottan 
válaszolt. Bölönben a község végén , Áldott, a ki jött az Úrnak ne- 
vében" feliratos diszkapunál, Lőfi Áron esperes lelkesültséggel üdvö- 
zölte, mire a püspök kedvesen válaszolt. 

De ez a szeretet igazi megható és lélekemelővé az ajándék- 
tárgyak átadásakor változott át. 

A főtanács ülését délelőtt 9 órakor felfüggesztette, alig egy 
negyedóra mulva kezdődött a jubileum. 

A bölöni egyházközség remek iskolájában volt az ajándék-tár- 
gyak átadása. 

Dániel Gábor főgondnok meghatóan üdvözölte az egyházi taná- 
csosok nevében. 

Boros György közigazgatási jegyző a főtanács diszkötésü üd- 
vözlő iratát olvasta fel s nyujtotta át a szeretett főpásztornak. 

Br. Petrichewich Horváth Kálmán főgondnok a tiszta jó lélek 
hangján, egyszerü, de mély igazságu szavak kiséretében adtagksaágta 
világi egyházi tanácsosok ajándékait, a Doré-féle illustrált szentirást, 
aranytollat bársony tokkal, és a diszkötésü szép üdvözlő iratot. 

Ferencz József püspök meghatottan a következő tartalmu be- 
szédet mondotta: Azt hittem, hogy könnyü beszélni, voltam a né- 
peitől imádásig szeretett felséges király előtt, beszéltem magas állásu 
hivatalnokokkal, érintkeztem az egyszerü földmivelő néppel és a be- 
széd nem volt nehéz; de most nincs más gondolatom, mint a lélek- 
nek meghatottságából származó köszönet. Köszönöm a megtisztelte- 
tést, a mire nem számitottam, s nem is érzem magamat ilyen nagy 
megtiszteltetésre méltónak és csak most érzem, hogy ujra kell 
születnem, hogy lefizessem egyházamnak, a mivel tartozom. 

Kelemen Albert maros-köri esperes csinos beszéd kiséretében 
nyujtotta át az egyházkörök által fényesen kiállitott diszalbumot, mely 
az esperesek, felügyelő gondnokok, papok és tanitók arézképeit tartal- 
mazza. 

A püspök erre is tartalmas rögtönzött beszéddel válaszolt. 

Boros Sándor igazgató tanár a kolozsvári főiskola felügyelői és 
tanári kara nevében szép beszéd kiséretében a felügyelők és a tanári 
kar csoport-képét nyujtotta át müvészileg kiállított keretben. 

A püspök, a ki tanár is a papnöveldében, nagyon kedvesen fo- 
gadta a tanári kar ajándékát és beszédében emlitette, hogy ha 
akkora lelkesedés volna a tanitványok szivében, mint a tanárok és a 
papság lelkében, ez az egyház gyorsan felvirágoznék. 

Sándor János igazgató a székely-kereszturi középiskola tanári 
kara ajándékát nyujtotta át lelkesült beszéd kiséretében. 

A püspök meghatottsággal a következő tartalmu beszédben 
válaszolt : Szivemhez közel áll a kereszturi iskola. Sajnos, hogy nem 
tudunk annyit tenni iskoláinkért, a mennyittenni szeretnénk. Ha egy 
anyának több leánya van, azt ruházza fel először, a kit a bálba 
akar vinni, s ha ez fel van ruházva, azután következik a másik 
leánya felruházása. A. kolozsvári főiskola kellő felruházása után, a 
kereszturi iskolán lesz a sor. 

Gyulay László a kolozsvári egyházközség gondnoka a kolozs- 
vári egyházközség diszesen kiállított üdvözlő iratát, kedves beszéd 
kiséretében nyujtotta át. 

i A püspök, a következő szép beszédel válaszolt: Tisztelt egyház- 
kebli tanács, Kedves barátaim! Nagyon lekötelezve érzem magamat 
kolozsvári ekklézsiánk azzal a szeretetével, melylyel itt is megjelent, 

az ő becsülésének melegével itt is részeltet, köszönöm ezt a meg 
tiszteltetést. — Legyenek meggyőződve, igen kedves meglepetés ez 
rám nézve, legyenek meggyőződve, hogy az a hála, melylyel én tartozom 
a kolozsvári ekklézsiánknak, csupán csak az én életem végével fog be- 
végződni, hálátlan gyermeke volnék ha ezt elfeledném, hiszen ő ne- 
velt fel kolozsvári templomunk  szószékén. Sajnos én rám nézve 
hogy ez idő szerint talán felette ritkán tudok a kolozsvári templom- 
ban szolgálni, de ott vagyok mindig önökkel és azokkal a hivek- 
kel, a kiknek leginkább köszönhetem papi pályámat. 

Lőrinczi Dénes a budapesti egyházközség segédlelkésze, kedve- 
sen üdvözölte egyháza nevében a szeretett főpásztott. 

, Mint a szülő leánya iránt —  válaszolá a főpásztor — " ugy 
én is szeretettel viseltetem a budapesti egyházközség iránt. Kivánom, 
hogy azon az uton, a melyen eddig haladtak, tovább haladhassanak 
és a budapesti egyház tul a Királyhágón vallásunknak uj fényt hoz- 
hasson. 

Boros György tanár Brassai Sámuel üdvözlő levelét olvasta fel. 
Csifó Salamon a sürgönyöket. Köztük, a Szász Domokos ref. püspök 
üdvözlő sürgönyét. 

A nők nevében Ugron Jánosné, Udvarhelymegye alispánjának 
nagy müveltségü neje, Boros Györgyné s számos derék unitárius nő 
kiséretében, selyem palástot nyujtottak át diszesen himzett párnán a 
püspök monogrammjával és az unitárius jelvényekkel. 

A püspök a következő remek beszédben válaszolt: Nagyságos 
Asszonyaim! Azt hiszem itt legkevésbé kell mondanom nagyság- 
tokkal szemben, hogy a mikor a sziv tele van, az ember alig tudja 
kifejezni magát. Ugy vagyok én e pillanatban. Valóban nem tudok 
szavakat találni, hogy megköszönjem azt a figyelmet, azt a megtisz- 
teltetést, a melyben engem ez alkalommal részesítettek. De nemcsak 
ezt a pillanatot nem tudom megköszönni, mely örömmel tölti el 
lelkemet, hanem általában nem tudom megköszönni a nőknek azt a 
befolyást, a mely az én pályámon mindig érvényesítette magát. Mél- 
tóztatnak megengedni, ha én megvallom őszintén, a milyen vagyok 
én azt részben és leginkább a nőknek tudom köszönni. Hiszen, mi- 
kor mint 20 éves segédlelkész Kolozsvár templomában felállottam, a 
nők voltak, a kik az első palásttal megtiszteltek és ők voltak, kik 
eljárva beszédeimre, azokból nemcsak magoknak vettek léllkésédést, 
hanem visszasugározták rám is a mi lelkükben élt. Köszönöm 101. e 
pillanatban is, hogy életem e nevezetes pontján ujból egy palásttal 
tiszteltek meg, noha ez jobban fog járni, mint az első, mert az elsőt 

már elviseltem. Nincs reményem, hogy ezt is elviselhessem, de azért 
legyenek meggyőződve, hogy ezt a legnagyobb becsülésben és tisz- 
teletben fogom tartani, mert tiszta szivek hozták. Legyenek  meg- 
győződve, szennyes folt ahoz ragadni nem fog. Nem veszik rosz né- 
ven, mert hiszem nagyságtokat, mint házi nőket, feleséget, édes 
anyát tisztelem meg, ha kijelentem, hogy papi pályám sikereiben nőm- 
nek is nagy érdeme van. Erdeme van, mert megengedte, hogy az egy- 
ház érdekeit hiven szolgálhassam. 

Ha nehéz gondjaim voltak, nem zakatolt házi gondokkal. §1- 
kereimet püspök koromban is a nőknek köszönöm. Köszönöm szives 
figyelmüket. 

Egy megható jelenet következett: a püspök az ő szeretetre- 
méltó nejét megcsókolta, ugyszintén fiait és jelenvolt leányát. — 
Szülők és gyermekek szemeiben. örömkönnyek csillogtak, mint har- 
matcsepp a rózsa szirmain. 

Az unitárius nők adományából került ki az urvacsorai dusan 
aranyozott ezüst serleg és tányér. A felirat a következő : Az unitárius 
nők ajándéka a bölöni nnitárius egyháznak Ferencz József unitárius 
püspök 40 éves lelkészi jubileuma emlékére 1895. aug. 25. §Sze- 
ressétek egymást Ján. 15. 12." 

Az unitárius leányok nevében Raffay [Irma kisasszony kedves 
beszéd kiséretében élő tubarózsa és más virágokból készitett gyö- 
nyörü csipketartóban, kék szalagján arany himzésü csokrot nyujtott 
át. A szalagon ez a felirat áll: , Az unitárius leányok 1855—1895." 

A püspök a leányoknak is ékesszólóan felelt. 

A disztárgyak az iskola egyik termében közszemlére ki voltak 
állitva, hová egész nap zarándokoltak a püspök tisztelői. Bölön 
községbe egész délelőtt északról és délről egymást érte a kocsi és 
szekér, a tisztelgők számát bátran tehetjük 14—15 ezerre. 

Az egész Erdővidék intelligentiája, a megye főispánja Pótsa 
József, Udvarmegye alispánja Ugron János, a két megye főjegyzői, 
Lyon amerikai unitárius pap Bostonból, az összes unitárius papság, 
tanitók, számos nemesi család, egyházi tanácsosok, az udvarhelymegyei 
és a háromszéki derék nép a távoli részekből is megjelent ez ünne- 
pélyre. A népben, mely az ő nagy embereit igy megtudja becsülni, van 
abban nagyság és erő. Halmozzon el az ég áldással derék székely nép, 
kivel és ügyeddel a lelkem egybe van forrva. Azt a szeretetet ta- 
nusitsd egyházad, hazád és minden nemes ügy iránt, a mit tanu- 
sitottál a szeretve becsült püspök iránt és ez a nemzet nagy, ha- 
talmas lesz. 


Dézsi M. 


Gyöngymondatok. 
(Ujkori iróktól.) 
Élvezet. 


Az élvvágyas képmutatóknak nincs se tartós lelkesültségök, se 
rettentbetlen buzdultságok. Voltaire. 

A legnagyobb boldogság is terü, ha azt mással nem közölhet- 
jük. A legdrágább, legszebb jószág is mindennapi gazzá változik, ha 
azt nem mondbatjuk másnak : ez az én jószágom szép! Kármán József. 

A jobbak kegyes hajlama neked mindig kedves élvezetül le- 
gyen. (röthe. 


Kin bót 


A valódi ember az ember belsőjében rejlik. Ha ezt a belső 
embert látni lehetne, a mint ott kuczorog és rejtőzik amaz ábránd 
megett, a mit husnak neveznek, nem egy meglepetésen mennénk 
keresztül. Átalános hiba, hogy a külső embert vesszük a valódi ember 
gyanánt. Hugó Viktor. 

Mi az ember? Mi ő, ha drága idején vett főjava csak evés és 
alvás? nem több ő ekkor, mint barom. Shakespere. 

Mi vagyok én? nagyobb féreg, mint a többi. Ki perel isten- 
nel ? Jókai. 

Isten az embert földből teremté: nem égből, hogy tervei a föl- 
detát ne öleljék ; nem légből, hogy a mennydörgés és villámlás keblét 
szét ne zuzza; nem tüzből, hogy felebarátja fejére eleven szenet ne 
gyüjtsön; nem vizből, hogy sima arcza ne fedje el a szörny és rém- 
képeket szive mélyében; hanem földből, hogy a kincseket és áldá- 
sokat ontva, legyen jótékony, mint a föld, hogy legyen hálástermő, 
mint az elmagozott föld, hogy legyen megbocsátó, mint a föld, mely 
enyhitő forrással szolgál azoknak, kik átfurják, hogy legyen hű- 
séges, mint a föld, mely távozó kedvesét, a napot, éjen át a hüség 
özvegyi sötét fátyolával gyászolja, s ha a nap visszatért, örömének 
éjén át sirt friss harmat könyeivel fogadja. Saplur. 

Mikor az ember megteremtve készen volt, az angyalok vettek 
a szeméhez egy darabka eget világostól, füleihez egy falatka levegőt 
hangostól, ajkaihoz egy leheletnyi tüzet lángostól, és szivébe becsep- 
pentettek a tenger mélyéből egy cseppet, s innen van a sziv csoda- 
szerü apálya s dagálya s ezért adja vissza azon cseppet, mint könyet 


a szem egének. Saplir. 
Gyüjtötte: Kiss Mány. 

Tóth Ferenezné, Benkő Zsuzsánna hagyománya. 


Ez külön czimet igényel. 8 

Egy unitárius tanitó özvegye, a ki talán nélkülözésekkel is küz- 
dött, ki férjével a legszerényebb viszonyok közt élt, szorgalom és ta- 
karékosság által aránylagos vagyont szerez, nem nagy vagyont, csak 
a milyent a körülményei engedtek; de mindazt, a mit gondos mun- 
kával szerzett, nemeslelküleg az egyháznak hagyományozza. Fölemelő, 
szép tett, önkéntelen hálára inditó. Értjük, hogy egyházunk miért áll- 
hatott fenn a legnehezebb időkben is. A hivő kebelből kibuzgó for- 
rás az egyháznak az éltetője. 

Özv. Tóth Ferenczné, Benkő Zsuzsánna, ki aug. 9-én halt el 
Székely-Udvarhelyen, általános örökösévé a székelyudvarhelyi unitárius 
egyházközséget tette. A hagyomány összege: 5270 frt 34 kr. Ezen- 
kivül még életében adott a nevezett egyházközségnek 1000 frtot ha- 
rangvételre, és másféle más egybázi czélokra csaknem ezer forintot. A 
hagyománynyal a székelyudvarhelyi egyháznak legnagyobb jóltevője lett. 

Emeli a hagyomány értékét, hogy éppen egyházközségi czélra 
hagyta. Egyházközségeink most uj viszonyoknak mennek elébe, fentar- 
tásukra uj források szükségesek. Az ily jelenségek az egyházközségek- 
nek csak biztató jövőt igérnek. 

Özv. Tóth Ferenczné közbecsülésben állott életében. Nemes szi- 
vének és gondolkozásának legszebb emlékét nevével együtt fogja meg- 
őrizni a hálás kegyelet. 


Különfélék. 


A franczia-porosz háboru és a pápai csalhatatlanság. Az ün- 
nepségek, melyeket a németek a francziákon ezelőtt huszonöt évvel 
nyert győzelmek emlékére tartanak, érdekes dolgokat hoznak a pápa- 
ságról felszinre. Nem puszta esetlegesség volt, hogy a pápai csalhatat- 
lanságot "abban az időben emelték dogmává. midőn a német államfér- 
fiak nagy politikai kérdésekre irányitották figyelmüket. A pápai csal- 
hatatlanságot éppen azelőtt egy nappal mondották ki Rómában, hogy Ber- 
linbe a franczia hadizenet elküldetett. A két esemény közt benső ösz- 
szeköttetés volt. S hogyha $Sybel Henrik legujabb közlései szerint is 
ugy látszik, hogy Eugenia császárnő az elhatározó pillanatban inkább 
elétolatott, mint előtolult, Bismarck csakugyan joggal mondotta 1874. 
dec. 5-én az országgyűlésen, hogy a háboru a római politikával egyet- 
értésben kezdetett, hogy a concilium megrövidittetett, hogy a conci- 
cilium határozatainak keresztülvitele, vagy talán épp teljesítése egészen 
másként történt volna, ha a francziák győznek, hogy akkor Rómában, 
mint egyebütt a francziák biztos győzelmére számitottak, hogy a fran- 
czia udvarnál a római politikai, jezsuita befolyások, melyek ott megen- 
gedett és meg nem engedett módon műüködtek, adták meg a döntő 
elhatározást a háborura. Concilium és háboru elválhatatlan részei vol- 
tak a politikai tervnek. A francziák győzelmének, melyet kétségtelen- 
nek tartottak, Rómára ,uj korszak"-ot kellett volna hozni és IX. Pius- 
nak ,uj győzelmet". Elzászban tényleg ugy is tüntették fel a katho- 
likusoknak a háborut, mint a vallásért vivandó harczot és az elzászi 
protestansoknak a német csapatokat kellett az ő katholikus szomszé- 
daik ellen segitségül hivni. A bajor országgyűlés ultramontan tagjai 
is nem akartak tudni a Poroszországhoz csatlakozásról. 

Különben is az elhatározó előzmények Párisban és Rómában sok ha- 
sonlóságot mutatnak. Párisban a kisebbség alapos okait a hatalmas több- 
ség lármája elhallgattatja és Olivier egykedvüleg veszi magára és mi- 
nisztertársaira a bünösen kezdett háboru felelősségét. Rómában meg a 


kisebbségnek menekülni kellett, hogy a pápai csalhatatlanság kimon- 
hessék. S a mint a franczia államférfiak arról 

dása zavartalanul történ 

álmodtak, hogy veszélytelenül és dicsőségesen , sétálnak be Berlinbe" , 
IX. Pius is, mint az ő dicsősége magaslatán , csalhatatlan", azt hitte, 
hogy trónját megerősitik Francziaország győzelmes fegyverei. És a 
mennyire a római és párisi politikusoknak hatalmában VOLG Ea MEGRENI 
oly mértékben sikerült: amazok keresztűl vittek egy uj dogmát. és ezek 
megizenték a poroszoknak a háborut. De végre is a gondviselés ta- 
nácsa szerint a győzelem azoknak kellett, hogy részéül jusson, a kik a 
protestantizmus ,pestisé"-től voltak átjárva. A német császári trón fel- 
emeltetett, mig a két szövetséges trónja, a franczia császáré és pápa- 
királyé porba omlott. Félelmes zivatar közt mondatott ki 1870. jul. 
18-án a pápai csalhatatlanságról való dogma, de még félelmetesebb 
volt ama zivatar, mely két hónappal később a második császárságot 
megsemmisitétte. Ezzel a pápai állam története is meg volt pecsételve. 
September 20-án a rómaiak örömujongásai közt a Victor Emánuel 
csapatai bévonultak az örök városba. Az olasz nép jó érzéke pedig 
azt mondotta, hogy IX. Pius pápának a büneset történetét kellett maga 
magán átélni. Mivel a csalhatatlanság által annak a kisértésnek volt 
kitéve, hogy magát Istennel egyenlővé tegye, azért kellett pápai király- 
ságát elveszítenie. Tanulságos dolgok azokra nézve, kik az ultramon- 
tanizmus ellen küzdenek, de magukra az ultramontanokra is, hogy 
nem kell a nemzeteket lángba boritni, mert a perzselő láng egy pilla- 
nat alatt azokra csaphat át, kik a tüzet esztelenül szították. 

Az egyházpolitikai törvények értelmében teendő intézkedések meg- 
tételére a főt. Ferencz J. püspök urat a prot. püspökök miskolezi értekez- 
letére meghivták, de nagy elfoglaltatása "miatt nem jelenhetett meg, 
észrevételeit megtette s ő is megkapta -a püspöki értekezlet munkála- 
tát. Ezen alapon ideiglenes utasitást készitett az egyházpolitikai tör- 
vények életbeléptetése alkalmából. Ha a házasok tanusitványnyal iga- 
zolják a lelkész előtt, hogy a polgári házasságot megkötötték, a lelkész 
bármely vallásu feleket összeadhat egyházilag, ha őt arra felkérik. A 
forma ez lesz: Előima, ágenda és fogadalom, hogy a házastársak egy- 
mást boldogitják és betegségben el nem hagyják egymást. A kikérdezés 
elmarad. Az egybázi összeadás a következő vasárnap a templomban 
kihirdetendő. A gyermekek vallását illetőleg is hasznos utasítások van- 
nak. September 30-án az anyakönyvek lezáratnak, de vezetésük egy- 
házi czélra tovább is folytattatik. A temetésre, keresztelésre dijtalanul 
is menjenek el, azt is meghagyja az utasítás. 

Templom- és papfelszentelési ünnepély. A Bölönben tartott zsi. 
natnak szép ünnepélye volt az uj templom felszentelése. A bölöni 
templom egyházunknak büszkesége, melyet örömmel mutathatunk meg 

azoknak is, kik a templomépítés remekeit megszemlélték. Bölön, mint 
a leggazdagabb unitarius egyházközség, hivatásának teljes tudatával 
járt el akkor, mikor költséget és fáradságot nem kimélve, oly templo- 
mot épitett, mely más egyházközségeknek mintául szolgálhat Pákey 
Lajos mérnök e remek alkotásával megoldotta azt, hogy miképen le- 
het elkerülni minden cziíraság és felesleges disz nélkül a közönséges 
unitárius templom ridegségét. Az uj templom forduló pontot képezhet 
egyházi épitkezésünk történetében. Lélekemelő imát Lőfi esperes mon- 
dott. Az alkalmi beszédet Boros György theol. tanár mondotta ; kelleme- 
sen, csengő hangon, élénk dialektikával, polemikus dogmai részletekbe 
bocsátkozott. Azt fejtegette, hogy a templom az isteni tiszteletnek s a 
boldogságnak a helye. Ft. Ferencz József püspök szentelte fel azután az 
uj-Siont"az ő keresetlen, de ragyogó szónoki beszédével és imájával, 
mely szivre és értelemre egyaránt hatott. Az urvacsorát Kiss Sándor 
laborfalvi pap osztotta szép beszéd kiséretében. Az uj papok felszentelése 
alkalmával az ünnepi szónok Gál Miklós toroczkói lelkész volt, ki egy 
tartalmas, szép alkalmi beszédet mondott. Azután megint főt. Ferencz J. 
püspök úr beszélt, Nem csak a 14. felszentelendő ifju lelkész hallgatta 
áhitattal az oktató igéket; hanem a hallgatóságnak minden tagja el 
volt ragadtatva. egyszerü, de eszmékben gazdag beszédje által. 

A felszentelt 15 lelkész: Gálfi Lőrincz, tanár Kolozsvárt; Máté 
Lajos bethlen-szent-miklósi, Kiss Aladár datki, Péter Sándor maros- 
szent-benedeki, Vári Albert kénos-székely-udvarhelyi, Biró Lajos vár- 
falvi, Benczédi Domokos csegezi, Székely András káli, József Lajos 
Kilyén sepsi-szentgyörgyi, Szász András vadadi, Geréb Zsigmond szőke- 
falvi pap, Lőrincz Dénes budapesti, Demeter Dénes polgárdi és Nagy 
Lajos hódmező-vásárhelyi s. lelkészek. Ennyi ifju lelkészt egyszerre rég 
nem szenteltek fel. Ohajtjuk, hogy hü és odamunkások legyenek az 
úr szöllőjében ! 

Bedő Albert ministeri tanácsos, országos főerdőmesternek a ki- 
rály julius 7-én államtitkári czimet és jelleget adományozott. 

Amerikai vendég. A jelen zsinati főtanácsunk alkalmából igen 
kedves vendégünk volt Lyon Vilmos, H. lelkész személyében, Bostonból, 
hol az unitáriusoknak 30 templomuk van. Lyon lelkész ur mint az ame- 
rikai és angol unitáriusok küldöttje jött a zsinatra. A családját Angliá- 
ban hagyta, Kenilworthben. A jeles lelkész már az első tekintetre ro- 
konszenvet ébreszt maga iránt. Budapesten s Kolozsvárt is, hová aug. 
23-án érkezett meg, csak egy-egy napot tölthetett. Kolozsvárt, a főtiszt. 
püspök ur ebédet adott tiszteletére. Kolozsvárnak a szép fekvése meg- 
lepte s a sok tanintézet. Bölönben a zsinaton mindenféle ünnepélyen 

részt vett. Egy jómodu székely családnál volt szállva Kovács ta- 
nárral, s igy jó alkalma volt megismerni a székely népet a maga 
otthonában. Történelmünkkel ismeretes. Itt tartózkodása alatt foly- 
tonosan jegyzett. A történtekről teljes képet nyert, s igy hüen le 
fogja irni a látottakat. A zsinat végeztével Kovács tanár kiséretében 
Brassóba ment, melyről azt mondotta, hogy a világ egyik legszebb 
fekvésü városa. Onnan egyenesen Budapestre, hogy még egy pár napot 
töltsön a gyönyörü fekvésü fővárosban. Onnan megyen Velenczébe, Mi- 
lánóba, hol Bracciforti unitárius tanárt látogatja meg. Aztán Rómába, 
Flórenczbe, Nápolyba s onnan családjához Angliába, s sept. 25-én 
indul haza, hogy az oct. 10-én tartandó Nemzeti  Conferentián jelen- 
lehessen, s előadhassa tapasztalatait. Megválasztották tiszteletbeli con- 
sistornak. Általában a legkellemesebb benyomásokkal távozott el kö- 
rünkből, nemcsak az unitáriusokat, hanem a hazánkat illetőleg. is 
Dr. Martineau bölcselmi fejlődése. Dr. Martineau, a nagynevü 
angol bölcsész, kezdetben az empirikus iskola álláspontján állott. Ké- 
sőbb pedig az intuitionalismusnak lett egyik legkiválóbb tanitója. E 
szellemi processusról ő maga a következőkben számol be. Mikor tani- 
tani kezdett, egy nevezetes és nagybefolyásu iskolának volt teljes meg- 
gyöződéssel követője. Régi tanitójától, Dr. Lant Carpentertől megta- 
nulta tisztelni a Hartley és Priestley nevét. S vallásának és tanitásának 
iránya a Priestley-féle irány volt. Eléadásában a legfőbb részt az eszme- 
társulástana foglalta el..De e tan eléadásában oly jelenségekre jutott, me- 
lyeket nem lehetett azzal megmagyarázni. Nehány évvel később egy uj 
irodalom jött át Amerikából. Chamming iratai jutottak kezéhez. Az uj 
eszméken először nagyon kaptak, de csakhamar erős ellenállás fejtetett 
ki irántok s oly kedvezőtlen, éles és gyalázó birálatok jelentek meg, 
mintha az amerikaiak nem is lennének az angolok testvérei. Azután 
az ellenszenv engedett és a Channing iratai az ifju emberekre, reá 
bizonyosan, mély hatást gyakoroltak. Uj érzetét keltettek fel benne a 
belátásnak és aspirationak az ismeretlennel szembe. Oly lelkesültség- 
gel töltötték bé, mely Angliában nem volt általános. Mindazonáltal 
senki sem ismerhette félre, hogy ez iratok korszakot jeleznek a böl- 
cselmi gondolkodásban A szükségképpiség tanának elvetése által meg- 
szabaditották az isteni akaratot a jó és rosz egyenlő okozatosságától. 
Az emberi személyiség megbizonyitotta állását és elvállalta felelőssé- 
gét. A mint e tannak erkölcsi jelentőségét fölismerte, meg is tartotta 
és tanitotta mindvégig. Azóta más rendszereket is ismert meg, külö- 
nösen mikor Németországba ment, a régi görög és az uj német böl- 
cselmet. A tan, melyet azután tanitott, csaknem egyezik a régi skot 

bölcselemmel, csakhogy az utóbbinak finomitásra és kibővitésre van 
szüksége. 

Az akadémia idei értesítője az utóbbi tiz év alatt megjelent 
egyháztörténelmi művek közül a következőket emliti fel: , Egyháztör- 
ténettel foglalkozó iróink közül Masznyik Endre már emlitett munká- 
ján (Pál apostol élete és levelei) kivül, Szeremley Samu: Szönyi Ben- 
jamin és a hódmező-vásárhelyiek 1717—1794. (Budapest 1890.) Bu- 
nyitay Vincze: Biharmegye oláhjai s a vallásunio. (Budapest 1892.), 
Zsilinszky Mihály: Egy forradalmi zsinat története 17107—1715. (Bu- 
dapest 1889.), Hévész Kálmán : Száz éves küzdelem a kassai ref. egy- 
ház megalakulásáért (Budapest, 1894.) czimü munkáikban, továbbá 

(ohn Sámuel: A szombatosok (Budapest, 1890.), Manyaró Ferencz : 
Az uvritáriusok Magyarországon (Kolozsvár 1891.), Békefi Remig: A 
cisterciták (I. II. Pécs 1891— 1892.) történetében adtak figyelemre 
méltó, sőt jeles műveket irodalmunknak" . 

Iskolai Értesiítők: A tordai áll. polgári fiu-, leány- és elemi leány-iskola 
értesitője. Szerk. Varga Dénes áll. polg. isk. igazgató. A gondosan szerkesztett 
értesítő elején az igazgatótól az iskola 16 évi történetének leirása foglal helyet. 
Adatokban gazdag, nagy utánjárással dolgozott, tárgyias munka. A polgári is- 
kolában tanult: 167; ebből unitár. 43, a poly. leányiskolában 109; ebből uni- 
tár. 16, az elemi iskolában unitár. volt 75. — A székely-kereszturi unitár. gym- 
nazium értesitője. Szerk. Sándor János igazgató, jól választott rovatokban. Az 
értesítőben egy sok tanulsággal irt hosszabb értekezés is foglaltatik: Az olympiai 
játékok Pap Mózestől. A gymnasiumban tanult: 167, ebből unitár. 112, magyar: 
149; német 3; oláh: 11, az előkészitőben: 23; ebből unitár. 8, magyar: 18, 
német: 3, oláh: 1. — A magyarhoni ág. hitv. egyetemes theol. akadémiának 
értesítője. Közli Dr Masznyik Endre igazgató. Az értesítőt az igazgató jeles 
beköszöntő beszéde nyitja meg, melyet az ág. gyülekezetekhez intézett, midőn 
a kolozsvári egyetemhez nevezett Schneller István helyét elfoglalta. Az akadé- 
mián tanitott: 6 rendes tanár s 2 magántanár; tanult: 36 tanuló. 

A pozsonyi ág. hitv. theol. akadémia julius 29-én elvesztette 
egyik rendes tanárát, Vasskó Gyulát, ki az újszövetségi magyarázat- 
tannak volt a tanára s 17 éven keresztül tanitott a theol. intézetben. 

Gyászhirek : Bedő Dénes, székelykereszturi áll. képezdei tanár, 
julius 15-én elvesztette hű nejét AXomáúromy Emmát, ki 37 évet élt. 
— Özv. Tóth Ferenczné, Benkő Zsuzsánna Tf aug. 9-én Székely-Udvar- 
helyen. Tóth Ferencz h.-szentpáli mesternek volt neje. Utóbb Székely- 
Udvarhelyt lakott s ott is temettetett el hitrokonai nagy részvétele 


mellett, kiknek szép hagyományával jóltevője lett. 


Aranykönyv. 
A BUDAPESTI UNITÁRIUS EGYHÁZKÖZSÉG JAVÁRA TETT ADOMÁNYOK. 


(49-ik közlemény.) 


Mérey Gyula 50 frt, Kovásznai K. G. 30 frt, Véri Kár. 30 frt, Kohn I. 
30 frt, Pintér Kár. 25 frt. Lueff Iza 50 frt. Knapp L. 30 frt, Harkányi Mária 
100 frt, Petke Frida 50 frt, Bochdaneczky 0. 30 frt, Beleznay Istv 30 frt, dr. 
Jarovsinczky Witold 100 frt, Salamon Gy. 30 frt, Rákosi Ilon 30 frt,. Schrimpf 
V. 100 frt, Kollegerszky V. 100 frt, Halasi Jó. 30 frt, Szentpéteri Istv. 30 Írt, 
Etienne E. 30 frt, Medeczky Jó 30 frt, Hack Ede 30 frt, Balog A 30 frt, Mat- 
hiász Ján. 30 frt, Kisfaludi Zs. 30 frt, Báumann Mária 50 frt, Kuba A. 30 Írt, 
Borsody Józs. 80 frt. Lovich A. Rogovits K. Molnár L — Együtt 2475 frt. 

1892-ben : Wendler J. 30 frt, Faűser E. 40 frt, Vaskovits Ant. 30 frt, 
Dr. Stern Richard 100 frt, Jung A. 30 frt, Hoffmann Irma 30 frt, Potikárus J. 
30 frt, Rupp Károly 100 frt, dr. Gschwindt Gy 30 frt, Kormos M. 30 írt, 
Augusztin G. 30 frt, Mattíasich Aug. 30 frt, Lisztl 30 frt, Schulz K. 30 ffrt, 
Neruda Alajos 50 frt,: Mezősi Ida 30 frt, Richter V. 30 frt, Bendsen Mária 50 
frt, Puschman Bmailia"f00 írt, Tomaschek 30 frt, Stánzi G. "30 Írt, Szubó "Gy, 
40 frt, dr. Blum 30 frt, Tirlesz M 30 frt Csizmazia M. 30 ftrt, Szeifert Frigyes 109 
frt, Kafka Andor 30 frt, Maksay 30 frt, Roeper Klára 50 frt, Keglovics J. 25 
frt, Spirgman Fer. 25 frt, Grómai Imre 30 frt, Míihalkovits J. 80 frt, Ebestein 
Karolin 100 frt, Zeilinger R. 30 frt, Wri-z K. 30 frt. Csupor Gy. 30 Írt, Cherier 
30 Írt Martinovics 100 frt, Jakobi Valeria 100 fert, Nyiry E. 30 frt, Kovacsits 
K. 30 frt, Mérey Sarolta 50 frt, Müller V. 30 frt, Lukács Aloizia 30 Írt, Was- 
say K. 25 írt, Szívós 1. 30 frt, Barsy Mik. 25 fvt, Kiepach"M. 30. ífrt, Merzljak 
30 Írt, Christiani 50 Irt, Gödl Jáni 30ífrt, Angletta A. 25 írt, Rösen I.25 fit; 
Wendt A. 30 frt, Reisenleiter Ján. 100 frt, Kelecsényi Iza 30 Írt, Kováts J. 30frt, 
Zhorszky Vladimir 100frt, Proks M. 30 frt, Reidner Irén 35 frt, Krokovich -0 
frt, Dulleskó T. "0 frt, Sebesta 30 frt. Nádasdy Alad. 30 frt, dr. Troján 30 frt, 
Baudnin Ede 100 frt, Neustádtl 100 frt, Dez:őfy E. 30 frr, Sallman Fv. 30frt, 
Dragói Liv. 30 frt, Rndnyánszky .Gy.. 30 Írt, Schmidt L. 30 frt. — Együtt 
3055 frt. 

ÁAdámosi Végh József hagyatéka 591 frt. 

1893-ban: Bossert H. 30 frt, Auer J. 30 frt, Gruber Kár. 30 frt, Aigner 
Laj. 30 frt, Gmehliny Herm. 50 frt, Demrl Anna 50 frt, "Pock Jenő 30 fat, 
Klasanszky J. 30 frt, Apaticzky Olga 30 frt, Tomka Ist. 30 frt, Engelboffor P. 
5. 25 frt, Terzinska 30 frt, Benel Amália 30 frt, Pauspertl 50 ft, Filipovics 
M. 30 írt, Dr. Iványi B. 30 frt, Mayer Hugó 50 Írt, Móser Amália 50" ítt, 
Kubovics G. 30 tÍrt, Stephanides Olga 25 fvt, Pollák Fr. 30 frt, Kaploa 
Ede 30 frt, Bakarcics 30 frt, Mayr H 30 rt, Egert J. G. 30 frt, Brenner 
Kata 50 írt, Mitsa Gy. 30 frt, Kugler J. 30 frt, M. Lugosi Fer. 30 frt, Zhuber 
Ilon. 30 frt, Hegedüs Róza 30 frt, Led-rer Zsófia 30 frt, Jancsik Ernő 30 frt, 
Cziráky János gr. 50 frt Duchnon Irma 30 frt, Padstüber Ant. 30 frt, Schek 
Giz. 30 írt, dr Farkas Gy. 25 fit, Stöget Hozt. 30-írt, Resch Anna  S09ÉLt 
Hrfhauser Guszt. Szalay Jázs. 30 frt, ifj. Némethi Józef 30 frt, Dokanpil Antal 
30 frt, Rák Imre 30 frt, Vitéz Angyalka 30 frt, Holtság Mihály 30 frt. — 
Együtt 1535 frt. 

Budapesten, 1895. aug. hó. 
DEnxzsi, lelkész. 


